
Q. Septimii Florentis Tertulliani opera quanti momenti sint 
non solum ad historiam eccbsiae Christianae primorum saeculorum 
cognoscendam, sed etiam ad serihonem scriptorum Afrorum penitus 
perspiciendum, a nemine harum rerum perito ignoratur. Eminet 
enim Tertullianus inter scriptores ecclesiasticos multiplici eruditione, 
egregia scientia rerum divinarum atque humanarum, mira facultate 
et sagaciter meditandi et subtiliter diserteque eloquendi, diligenti 
doctrina rhetorica et dialectica. Primus Tertulh*anus sermonem 
proprie christianum finxit; Minucii enim Felicis Octavius, qui fere 
solus antecedit, si revera ante TertuUianum conscriptus est, mirum 
est quam pauca contineat de Christianorum vel doctrina vel di- 
sciplina. Et in sermone ut Minucius Ciceronem imitatur, ita Ter- 
tullianus suum sibi ipse peperit. Perscrutanti autem unde sermonem 
christianum locupletaverit, sine magna opera tres fontes reperientur: 
lingua graeca, sermo forensis, sermo, qui Afris in usu erat. Atque 
ex lingua graeca nostrum multas notiones multaque vocabula 
repetivisse non est cur miremur. Illis enim temporibus Afrorum, 
qui bene eruditi erant, latine et graece non solum loquebantur 
sed etiam scribebant. Quis nescit Frontonis non paucas epistulas 
graece scriptas ad nos venisse et l)Apuleium saepius gloriari se 
utraque lingua uti? TertuUianum vero vix opus est commemorare 
complures libros ipso teste graece conscripsisse. 

Sermo deinde forensis adeo Tertulliano in sucum et san- 
guinem, ut ita dieam, transiit, ut libri eius, qui scatent vocabulis 



^) cf. flor. 18,86 vox mea utraque lingua vestris auribus probe co- 
gnita; apol. 36 cum ordinatius etcohibilius eadem graece et latine adnitas 
conscribere. 

1 

iuris consultorum propriis, ipsi testes sint illum primo causidicum 
fuisse, etiamsi certo probari non potest eum TertuUianum, qui in 
Digestis bis citetur, eundem esse ac nostrum. 

Plurima autem Tertulliano sermonem christianum fingenti 
affluxit ex eo sennone, quo ipse utebatur, Africitate quae vocatur. 
Hoc enim nomen sermoni Afrorum proprio inditum est. At 
fuerunt viri • docti, qui negarent proprium Afrorum sermonem 
exstitisse, velut Nibuhrius, qui contenderet praeter magnam pris- 
carum vocum et elocutionum copiam illum nihil habuisse quod 
soli Africae provinciae pecuhare esset et Kaulenus (Handbuch der 
Vulgata, 1870, p. 4), qui proprietates singulis scriptoribus potius 
adscribendas esse censeret. Sed postquam docte et accurate cum 
Sittelius (Die lokalen Verschiedenheiten der lateinischen Sprache, 
1882, p. 77, sq), tum Woelfflinius et qui cum eo studia sua de 
ista re in promptuario, quod inscribitur: „Archiv fiir lateinische 
Lexikographie und Grammatik" collocaverunt, hanc quaestionem 
pertractaverunt, id extra dubitationem positum videtur esse non- 
nulla, quae ad solos Afros referenda sint. Sittelius sane multa 
eorum, quae antea de Africitate statuerat, revocavit et fortasse, ni 
fallor, nimis multa. Contendit enim (Jahresbericht iiber Vulgar- 
und Spatlatein, i8gi, p. 236): „Das sogenannte afrikanische 
Latein ist grosstenteils apuleianische Rhetorik. Tertullian und 
Cyprian allerdings haben sich selbst in ihren nach den Regeln der 
Rhetorik angelegten Schriften seinem Zauber nicht voU und ganz 
hingegeben." 

Equidem de ceteris scriptoribus iudicium nunc cohibeo; nam 
quantum Tertullianus cum popularibus suis Frontone, Apuleio, 
Minucio, Gellio, Cypriano, Amobio in usu copiaque verborum 
atque in syntaxi et stilo concordet quantumque discrepet, perspici 
non poterit, priusquam sermo eius melius illustratus erit. IUud 
sane quicunque TertuUiani scripta obiter tantum cognoverit iam 
imnc mihi concedet genus scribendi eius, quamvis multa habeat 
cum ceteris Afris concordantia, tamen ab aequalium et popularium 
scriptorum proprietate in multis abalienatum esse. Sed hoc multo 
magis ingenio et personae scriptoris assignari debet quam sermoni 
quo utebatur. Nam si quisquam, Tertullianus generi dicendi suo 

suum ingenium imposuit et ubique in libris eius persona scriptoris 
cemitur. ^) 

Coniuncti autem in Tertulliano sunt cum philosophus, qui 
varias philosophiae provincias peragravit et perscrutatus est, tum 
theologus, qui doctrinam et disciplinam christianam funditus tra- 
ctavit et vix unam graviorem religionis christianae quaestionem 
neglexit, atque etiam iuris consultus, qui ChristiaiMis factus, 
quamquam litteris saecularibus studiisque ethnicis renuntiaverat, 
nihilominus vestigia prioris vitae forensis retinuit, iam advocatus 
fidei christianae. 

Et quod ad ingenium scriptoris et hominis attinet, ubique 
perspicimus acritatem mentis, qua perductus non veretur interdum 
in captiones se induere spinasque vellere, et facultatem imaginandi 
haud vulgarem, qua commovetur ut hic illic fidem augendo 
superiaciat ac nimius sit in describendis rebus foedioribus, denique 
animum fervidum atque violentum, qui non sinit eum quieto tra- 
ctandi vel contemplandi genere rem agere sed fere semper ad 
impetum eum incitat, etiam ubi aequius fuit defensione uti. 

Et cum non ignoret optima tela orationis esse sales et 
derisionem, omnem opportunitatem captat irridendi, ludendi, iocandi; 
sed licet plerumque legentem delectet, interdum sic abutitur 
ingenii acumine, ut parum graviter et sobrie agat vel amara urba- 
nitate animum offendat. 

Praeterea autem oratio ipsa vel stilus insignia animi fervidi 
et ad impetum propensi prae se fert. Fere semper enim brevibus 
enuntiatis utitur, saepe abruptis sententiis, partibus enuntiatorum 
magis iuxta positis quam inter se coniunctis. Et ut est in om- 
nibus artis rhetoricae partibus bene eruditus, omnia, quae rhetores 
adhibere solebant ad orationem ornandam et illuminandam, ubi- 



^) Hac in re consentio cum Hollio, qui de scriptore Tertulliano in 
annalibus Borussicis, 1897, p. 263 sic disserit: „Tertullians eigentumliche 
schriftstellerische Kunst ist nicbt in der Schule gelemt; sie stammt aus 
dem eigenen Genius, einer seltenen Verbindung von Leidenschaft und 
Scharfsinn, von rasch aufflammender Erregbarkeit und heftigem Drang 
sich durchzusetzen, und sie beruht auf einer tiefgehenden Welt- und 
Menschenkenntnis. 

cunque fieri potest, in suum usum convertit: interrogationem 
rhetoricam, exaggerationem, personificationem, anaphoram saepis- 
sime apud eum deprehendimus ; imprimisque antithesibus libri 
referti sunt et eis aliqua ex parte effectum esse videtur, ut tanta 
multitudo vocabulorum novarentur multaeque voces a propria vi 
deflecterentur. Annominationibus vero dubito an nemo (fortasse 
Augustino excepto) tam frequenter et audacter usus sit quam 
noster. 

Non tamen aequabiliter eiusmodi orationis omatum in om- 
nibus scriptis adhibuit. 

Nam quandam stili diverstitatem praeter alias causas etiam 
ipsa res, quae agebatur, ferebat: alius profecto stilus adhibendus 
erat, ubi doctrina Christianorum adversus gentes defendebatur, 
alius, ubi quaestiones disciplinae ecclesiasticae pertractabantur, 
alius, ubi haeretici impugnabantur. 

Quo fit, ut hodierni homines scriptis Tertulliani non aequo 
modo delectemur, utpote quorum nonnulla a gustatu nostro ab- 
horreant, et ut de sermone TertuUianeo diversissimo modo 
iudicatum sit. Nam cum Ruhnkenius stilum barbarum nominaret, 
Cave in script. eccl. hist. litter. I 92 tale indicium tulit: „habet 
Tertulliani stilus maiestatem quandam sibi propriam et grandem 
eloquentiam sale et acumine plurimum conditam, quae simul 
legentis ingenium exercet et animum suaviter delectat," cum 
Tzschirnerus (nescio ubi) dixerit, quaecunque in scriptore posse 
laudari et vituperari, ea in Tertulliano iuncta reperiri, contra 
Teuffelius (Gesch. d. rom. Litt. ^ p. 940), stilum rudem vocavit. 

Sed certe omnes, qui Tertullianum accuratius perlegerunt, 
consentiunt nimis saepe eum obscurum et difficilem ad intellegen- 
dum esse, nec solum nostri homines hac in re consentiunt, verum 
etiam veteres. Jam enim Lactantius (inst. 5, i, 2^), obscuritatem 
eius questus est et Hieronymus dixit illum crebrum quidem in 
sententiis sed difficilem in eloquendo esse. Atque obscuritate, 
quae difficiliore struendi ratione et rariore vocabulorum vel obso- 
letorum vel nove positorum usu plerumque oriri videtur, factum 
est, ut temporibus medii aevi TertuUianus non multum legeretur 
scriptaque eius parum describerentur, et ut nostris temporibus 

perpauci viri doc:ti susceperint sermonem Tertullianeum accuratius 
describere. Nec iniuria mihi van der Vliet ^) contendisse videtur 
Tertullianum minus notum esse quam celebratum. 

De nonnullis sane partibus grammaticae exstiterunt viri docti 
qui inquirerent, velut Langenus, qui de usu praepositionum 
scripsit (Monast. 1868 — 70) et J. Schmidtius, qui duos libellos 
de copia et usu verborum conscriptos edidit (de latinitate Ter- 
tulliani Erlangen 1870 — 72; de nominum verbalium in -tor et 
-trix desinentium apud TertuUianum copia et vi ib. 1878.) et 
Hauschildus, qui de verborum formatione egit (Die Grundsatze 
und Mittel der Sprachbildung bei T. Leipz. 1876, 1881). 2) 
Primus autem syntacticas nonnullas quaestiones tractavit KeUnerus 
(Tiib. theol. Quartalschrift 58, p. 228 sq), qui vir doctus 
tamen sermonem TertuUiani magis defendere voluit quam descri- 
bere. Et multo melius quam illa dissertatione Kellnerus de 
Tertulliano meritus est translatione sua (Colon. Agr. 1882), quae 
meo quidem iudicio egregia est et eo laudabilior quo difficilior 
erat. Commemorandus deinde est Blokhuis, qui librum conscripsit : 
de latinitate, qua usus est T. in apologetico, Utraiect. dissert. 1892, 
non sine industria, sed nimis scholastico more progressus. Longe 
gravissima, quae de aliquot quaestionibus grammaticis ad aetatem 
TertulHani et ipsum pertinentibus conscripta sunt, inveniuntur 
dispersa in Woelfflinii promptuario. 

Stilum Tertulliani optime descripsit van der Vliet in libro 
supra citato et in studiis ecclesiasticis I Lugd. Bat. i8gi, 

p. I — 17- 

Idem vir doctus poUtcitus est se de sermone TertuUianeo 
postmodum librum editurum esse. Interim haec de ista re studia, 
quamvis sint imperfecta et pro materiae difficultate manca, a peritis 
cum benevolentia, precor, excipiantur. 



^) sectie voor letterkunde, wijsbegeerte en geschiedenis van het 
provinciaal Utrechtsch genotschap voor kunsten en vvetenschappen 1889, 

p. 2. 

-) Gondamini hbrum: de TertuUiano ohristianae hnguae artifice 
Lugd. Bat. 1877 inspicere non potui. 

Caput I. 
De graecismis Tertulliani. 

Vocabula, quae T. ex Graeca lingua aut vertit aut recepit, 
hic enumerare supersedeo, q«ia de hac re iam Hauschildus 1. c. 
fusius egit,^) et nunc eas praecipue constructiones afferam, 
quae originem ex Graeco sermone trahunt. Permultas enim T. 
mutuatus est vel ex scriptoribus graecis, quibus assidue studuit, 
vel ex librorum sacrorum translatione latina graecismis abundante, 
qua utebatur. 2) 

Nonnulla, etsi iam apud alios scriptores inveniuntnr, qui 
Graecorum imitatores minime putandi sunt, opus erit hic repetere, 
cum apparebit Tertullianum Graecos imitari. 

In libris Tertullianeis graecismi ita non aequabiliter distributi 
sunt, ut nonnulli perpaucos praebeant, velut liber de fuga in 
persecutione, alii referti sint structuris graecis, ut liber de pallio 
qui adeo eis scatet, ut ex Graeco paene translatus videatur esse. 

Ac primum quidem enumerabo graecismos ad doctrinam 
casuum pertinentes. 

i) accusativus graecusaTertulliano frequentissime et audacissime 
usurpatur. 

Primum aifero verba induendi et exuendi, quae in genere 
passivo cum accusativo iam a Sallustio, Livio, Tacito, Apuleio 
aliisque structa sunt: 

Christum indutus es fug. lo; 

in omnibus Christum indutis res. car. 26. 

indutus poderem sacerdos* lud. 1 4 ; 

(domicilium) quod superindui desideramus . . . 
qui simus in tabernaculo, quod nolimus exui, sed 
potius superindui res. car. 42; 



^) nonnulla praebet etiam Koffinane: Geschichte des Kirchenlateins 
(Vratisl. 1879, 1881), p. 116 sq. 

*) quam multa vocabula graeca in TertuUianeum sermonem ex 
Itala quae vocatur translatione redundaverint, discas ex Roenschii Hbro 
cum impigritate conscripto, qui inscribitur Itala und Vulgata^ p. 238 sq. 

redinduti carnem — superinduti immortalitatem 
res. car. 42 ex; 

Adam et Eva paradisum exuti res. car. 7 in; 

vitiosam disciplinam, non corpulentiam exutum 
res. car. 45 ex. 

Analogia autem formata esse videntur haec: humerum 
exsertus pall. 3 ex; (hoc iam apud Vergilium). 

Evam facilius pudenda foliis, quam tempora 
floribns incinctam describit cor. m. 7; 

depictae (pl.) oculos verecundia et os taciturni- 
tate cult. fem. 11 13 ex; 

figuratus Christum Marc. III 18; 

(vobis) ut senium, non fastigium exemptis pall. i; 

albam (sc. vestem) vestiri scorp. 12; 

qui coronabatur gloriam et honorem (cod.) 
Prax. 16; 

Audacius vero huiusmodi structuras T. formavit: 

probatus divinitatem operis an. 28 in; trucidatus 
oculos nat. I 16 (p. 68 R.); 

Tuscia Vulsinios pristinos deusta pall. 2; 

Campania erepta Pompeios pall. 2; 

(Jonas) incofruptus utramque substantiam, car- 
nem atque animam res. car. ^2; 

praecordia insculpta scenam apol. 35; 

(Achilles) aurem quoque foratu effeminatus pall. 4; 

nupta animam virg. vel. 11; 

nationes colorem quoque excoctae an. 25; 

nemo convulsus animum in fratrem suum pat. 12 J 

<:repidam aeratus incessit („mit erzbeschlagenem 
Schuh") pall. 4. 

pueri . . . calceativanamgloriam vapulantMarc. 18; 

ad quem locum van der Vliet in stud. eccl. I p. 56 haec 
scribit: „melius accusativum vanam gloriam ad verbum 
referemus explicantes „vanam gloriam vapulando 
luent". Quae explicatio mihi violenta et coacta videtur. 

calceatus galeam test. an. 2; 

ut etiam animas nostras auctorati in has pugnas 
accedamus (,,selbst mit Daransetzung unseres Lebens" K.) 
Scap, I in., nisi forte auctorati hic deponens est (ut Apul. met. 
9,19), quod sane Oehlerus negat. 

Verba, quae in genere activo duplicem accusativum asciscunt, 
in passivo apud poetas potissimum et posteriores scriptores cum 
accusativo obiecti subnectuntur, afFero haec : 

impudentiam docta (virgo) virg. vel. 2; 

caro docetur sanctitatem monog. 3 ; 

(Cato) litteras eorum (sc. Graecorum) vocemque 
senex iam eruditus pall. 3 ex ; 

absolutam veniam offensae patientiae eruditus 
pat. 3; 

deum nos a prophetis erudimur Marc. II 16; 

ordinem et significationem somnii per omnia 
instruitur ieiun. 7; 

causas expostulatus . . . respondit cor. m. i in. 

2) genetivi exclamationis ^) unum exstat exemplum: pro 
malae tractationis paen. 1 2 . 

3) genetivus comparationis, ^) cum ctiam apud Vitruvium 
inveniatur, etsi graecismus non putandus sit, tamen a Tertulliano 
imitatione Hnguae graecae formatus esse videtur mihi (cf. Sittelium 
1. c. p. 114, Roenschium 1. c. p. 435): 

maiorem Asiae et Africae terram apol. 4o; 

quod angelis inferioribus dei licuit car. Chr. 3; 

praevalens eius (sc. materiae) [miichtiger als siej 
H e r m o g. 9 ; 

c a s u s s u i p o t i o r u m d e s i d o r i o (von Sehnsucht nach 
dem, was besser als ihre Lage) Valent. i4 ; 

4) dativus auctoris sive graecus rarus est apud Apuleium, 
crebrior apud ceteros scriptores Afros, velut TertuUianum. Contra 



^) Arist. plut. 389 ol^to* rwv y.ny.m'. 

id. Acll. 87 ifciij' ftka^Zoveviuajitiv. 
-) cf. Woelfriinium Archiv VII 118. 



Digitized by VjOOQIC 



— 9 — 

apud meliores scriptores haec structura admodum paucis exemplis 
exceptis ad participium tantum perf. pass. et ad tempora ab illo 
derivata pertinet. 

a) perf. pass. 

exempla, quae saepe nobis etiam in testimonio 
posita sunt exh. cast. 13 in; 

arietem . . . nemini unquam adhuc libratum 
pall. i; 

ideo et sibi (= a se) damnatum dixit haereticum 
praescr. 6; 

si quid retro gestum est nobis Marc. Ii in; 

solis haereticis cognitus non est Marc. 11 2; 

de isto plenius iam nobis in Graeco digestum 
est bapt. 15; 

disputatio habita est Christiano et proselyto 
Judaeo J ud. i in; 

b) aliae verbi formae: 

populus allegi deo coepit ieiun. 5 in; 

sed et quidam vestrum, quibus favor vulgi de 
iniquitate captatur, gloriantur apol. Ag; 

mimographo Lentulo in Catinensibus comme- 
moraturpall. 4; 

quae nec inveniri nec investigari nisi soli deo 
possent Hermog. 45; 

non esse aliquid, cui deus cognosceretur 
Marc. II 3; 

quominus illi Adam viseretur Marc. II 25; 

nobis ... Saturnalia... frequentantur idol. i4; 

apostolis non damnatur (nostra res) praescr. 35. 
(sic recte legit Oehlerus, codicem Agobardinum secutus, cum 
ceteri libri praebeant ,,ab apostolis'*). 

5) locativus finalis, *) qui cum dativo concidit, poetis maxime 
perculiaris est, quibus hanc structuram graecorum imprimis poe- 



^) cf. Verg. Aeu. 11 398 demittere Orco; Hom. ;' 363 /<i'/o>; Draeger 
I 426 sq. : : ;•. •/ '-; 

tanim imitatione commendatam esse cum Schmalzio consentio 
(Handbuch U § 89.) 

qui-se rogo immisit mart. 4; 

non imaginibus incurris mart. 2; 

idem, qui nps mundo infert. ad ux I 7; 

clavus intimat tabulis cult. f. I 5; 

ne delictis incidamus cor. m. 11; 

(serpentes) quas Cleopatra immisit.sibi mart. 4; 

nemo Christianus ante Christum caelo resum- 
ptum pud. 11 ex. 

6) verba, quae Insolentius cum acousativo structa 8unt: 

iatere aliquem (= Xavd-dvuv nvd). dixerunt Varro^ 
poetae aureae aetatis, scriptores posteriores; T. et accusativum et 
dativum^) admisit: 

si quos latet idol. 15; 

nec te latet test. an. 2; 

latuid aliquid Petrum — latuit et Johannem 
aliquid praescr. 22; 

adiurare T. primu« transitive usurpavisse videtur ex ana- 
logia verbi k^OQxi^eiv. 

daemonas adiurare apol. ^2; 

ab alio adiuratus idol. 21; 

benedicere ^ et maledicere allquem haud dubie verba graeca 
iv et xaxojg Xiyeiv secuta sunt: 

baptismum videmus benedici bapt. 9; 

dicentes Christum crucifixum non maledicimus 
illum (saepius hoc sensu blasphemare ponitur!) Prax. 29; 

nec maledixit ipsum Adam et Evam (deus) Marc. II 25; 

(genus mortis) quod ipse maledixerat (deus) 
Marc. m 18; 



^) dativum legimus: ne cui lateat Marc. II; prophetis et 
apostolis usque adhuc latuit, puto et Christo Hermog. 8 ex ; 
cui latebat car. Chr. 11. 
2) cf. Apul. Asclep. 40 benedicentes deum; 
Lact. inst. 7, 14, 41 eum benedixit. 
ct^Koffinane i c. p. 117. 



Digitized by VjOOQIC 



— 11 — 

gladii opera maledixit pat. 3; 

benedictus deus, qui et universa benedixit et 
ab universis benedicitur Marc. V 11. 

suadere aliquem ^) soli Afri admisisse videntur, perductx 
analogia graeci verbi mi&eiv rivd. 

sermone me suasisti {X6y(p fjiimiaag) pall. 6 in; 

tu es, quae eum suasisti cult. f. I i ; 

duritia vincenda est, non suadenda scorp, 2; 

Pariter compositum persuadere^ cum accusativo personae 
iungitur : 

spes resurrectionis — neminem ad religionem 
persuaderet res. car. 21, 

nocere aliquem sequioris aetatis scriptorum est, quibus 
graecum fiXdnruv rivd obversabatur (cf. Kiihner II 76). 

puto nobis non magis licere nascentem nocere 
quam et natum exh. cast. 12, ubi haec codicis Agobardini 
lectio contra reliquos codices „necare" praebentes servanda est. 
COnftmdi c. accusativo^) = hnaiaxvvt&ai rt confundor 
confessionem fuga 7. 

iurare et deierare aliquem verbum Ofivvvai nvd sequuntur: 

signa iurat apol. 16; 

qui — quercum et hircum et canem deierabat 
apol. i4; 

Oommunicare aiiquem, quod idem est ac graecum xoivovv 
Tiva T. ex „Itala" videtur mutuatus esse: 

quaeoreprolatacommunicanthominem spect. 17; 



^) cf. Apul. met. 9,25 uxorem eius tacite suasi ac denique 

persuasi. 
") hoc iam scripsit Ennius ap. Serv. ad. Verg. Aen. 10,10 quis te 

persuasit? (Bahrens fr. poet. p. 132.) 

Constructio personalis passiva a pluribus admissa est; cf. non 

exigetis persuaderi Marc. 1127; 

Sophia tarde persuasa Val. 9 ex; persuaderer divi- 

nitus factum (esse) an. 44; illa a quibus etiam sine 

divinis vocibus persuadetur res. car. 18. 
*) genetivum habes car. Chr. 5, scorp. 9. 

traditum est non vasculorum inquinamentis, 
sed eorum, quae ex ore promuntur, hominem com- 
municari pat. 8. Utrobique e memoria citat Marc. 7,15 et 
haud dubie ,,Italae" verbis utitur. 

7) verba insolenter more graeco genetivo iuncta: 
dominari ') c gen. est ciQ^eip Tiv6g: 
nunquam dominaturi eius apol, 26; 
ille dominabitur tui cult. f. I i (Itala) ; 
commemorari ^) c. gen. pro mentionem facere simile 

est graeco verbo (ii'ccfuuvr,ay.eip tlvcc Ttvog. 

ut et illius commemoremur fuga 9; 

et si commemoraremur promissionis Moysi 
M a r c. IV 22; 

gaudere^) c g. respondet graeco ijdea&cci Ttvog, 

quid boc malum •st^cuiusreusgaudet? apol. i ex. 

8) verba graeco more dativo apta: 
oonluctari *) alicui = ficc^ea&at tivi. 

conluctatus homini angelus car. Chr. 3 ; 
congredi alicui = avvioTctaOcti twi. 
congressus Hermogeni an. i in; 
conregnare alicui = awccQ/jiv Ttvi, 
Cleopatra conregnavit Augusto Jud. 8. 

9) Addam aliquot verba, quae in significatlone graecis verbis 
insolentius respondent: 

pati,^) quod idem est atque ndayeiv, ubi significat nan- 
cisci vel experiri. 

nemo aut fratrem aut patrem passusest tradi- 
torem scorp. 9; 



^) cf. Apul. Ascl. 39 catholicorum dominantur; 

Min. Fel. 12. 5 R o m a n i v e s t r i d m i n a n t u r. 
-) commemorari utitur T. pro commemorare, ut multis verbis. 
") Apul. met. 1, 24 voti gaudeo. 

^) Draegerus 1 406 affert certare, luctari, pugnare c. dat. ex poetis. 
*) cf. Plaut. asin. 2, 2, 58, fortiter malum qui patitur, idem 

post patitur bonum. 

(Marcion) fraudem patitur Marc. I 15 ex; 

negotium patitur deus Marc. II2 in; 

deum patrem — passus est (i. e. sortitus est) 
apol. 21; 

mulier — quae virum passa sit virg. vel. 5; 
post definitionem census quaestionem status 
patituran. 4; 

proprium iam negotium passus meae opinionis 
(jidiov fjS}] TtQciyfia nsTiov&dg rtjg ^jiiijg yvMfXiig) virg. vel. i. 

disponere T. interdum eodem sensu usurpat quo Graeci 
Siari&iG&ai, 

cum igitur inomnibus nos aliter disponitis 
quam ceteros nocentes apol. 2. 

(haeretici) et Christum aliter disponere coacti, 
ne creatoris habeatur, in ipsa prius carne eius 
erraverunt res. car. 2. 

10. Nunc venio ad ea verba, quibus ratione insolita Graeco 
more *) participium subiunctum est. 
Primum hic afferre opus est: 

fallere c. part. = XavO-dvHV c. part., etsi iam Livio et 
Horatio, ipsis quoque Graecorum imitatoribus, usitatum erat. 

passivitas fallit obumbrans corruptelam con- 
ditionis cor. 8. 

obducere „proprie est adducere m contrariam partem, et 
hinc Tertulliano fere pro convincere, evincere" Oehl. ad apol. 46,* 

cum participio T. hoc verbum struit ut Graeci hXiy)^HV 
et hl^tXiyxHV, 

obduceris corpore eam (sc. materiam) infinitam 
faciens Hermog. 38. 



nonnuUa collegit Kellnerus : Sprachl. Eigentumlichkeiten. p. 230 sq. 
Ex Livio exempla eiusmodi graecisml praebet Kuehnastius Uvian 
Syntax p. 268. 

c. part. assumpsit stnicturam graeci verbi 
aviX^a&aif ubi accusativum cum infimtivo exspectaremus. 

qui ne muros quidem in cubiculum inre^pentes 
« . , sustinebat nat. I4; 

nemo te sustinebit impro videntiam adscri- 
bentem deo Marc. II 24; 

ne illum quidem tam diu saevientem sustinuisse 
^sc. debuerat) M a r c. III 4 ; 

quale est ut illos tam diu errantes sustineret 
Marc. IV 18; 

praevenire c. part usurpatur ut (p&dvo); 

interim ex fiducia probationis praevenio ad- 
monens quosdam praescr. 9 ex; 

ubi haec codicis Agob. lectio sine dubio servanda est. 

(Varro) ultro praevenit dicens nat II 3 (p. 99). 

Sed ut apud posteriores Graecorum scriptores pro participio 
infinitivus quoque in usu erat,l) ita etiam apud TertuUianum 
infinitivum aliquoties invenimus : 

detinebatur qui praevenerat nasci a praevento 
necdum plenius edito an. 26 (= qui ante natus erat); 

si quis praevenerat descendere illuc, queri 
post lavacrum desinebat bapt. 5 (p. 206 R.) 

non possunt duos deos facere qu ae, etsi diversa, 
apud unum recenseri praevenerunt (= antea recensita 
-sunt) Marc. V 11 (p. 307 O.) 

Secundum graecum (pav^Qog bI/u c. part. Tertullianus sibi 
formavit manifestus sum c. part. 

(deus) manifestus est — labefactans fiduciam 
xes. car. 31. 



^) (pO^avat c. inf. : Plut. Apophth. p. 178 E. i^tpO-ij ydg TiXtvrfjaai 
nQiv fj nuQ ifwit xagiv aUttv tiji <pikCaq anoka^ilv, 
Dionys. A. R. 4, 61 TtXtmaai ovx ^qt&aaav anav to fgyov. 

Atque eodem modo Tertullianus verbum graecum q>aivEadai 
<:, part. reddit verbo osten.di c. part. : 

(Christus) defensus ostendituracreatore Marc. III 23 ; 

nihil denique tam gemmatum habent, quam 
<)uod gemmatum esse non debet, si non comparet, 
^ut ideo comparet, ut neglectum quoque ostendatur 
cult. f. I 7 ex. 

Ambigi sane his locis potest, utrum participium habeamos, 
^n ellipsis verbi esse, TertuUiano usitatissima, statuehda sit; et 
•eadem res est de hoc loco: 

videretur deus — consolatus res. car. 31, 

ubi elHpsis mihi verisimilior est, sicut etiam in huiusmo(fi 
loco : 

si populus allogorice mussitaret ossa sua are- 
facta et spem suam perditam res. car. 31 in., 

ubi de analogia verbi ayavaxTilv c. part. cogitari potest. 

gaudere c part, = ;fai(>€tv c. part. 

magis damnati quam absoluti gaudemus Scap. i. 

gaudebit sibi soli et deo nota (sc. ovGo) virg. 
vel. 15. 

erubescere c. part. idem est atque alaxvvBa&ai c. part. : 

quoniam homo non erubuerat lapidem et lignum 
adorans Marc. IV 21; 

erubesce non coniungens, quos tuus quoque 
Christus coniunxit — erubesce etiam disiungens 
M a r c. IV 34. 

Ut Graeci verbis desinendi et perseverandi (Xi^yeiv^ namad-ai^ 
dvix^a&ai'f xaQtegfJv) participium subiungunt, ita T. verbum per- 
^everare cum participio pro infinitivo iunxit: si perseveret 
nomen obtinens exh. cast. 3. 

Quoniam vero temporibus Tertulliani saepissime ablativus 
gerundii vice participii fungitur, hunc quoque admisit: 

cum propriis filiis Saturnus non pepercit, 
extraneis utique non parcendo perseverabat apol. 9. 

II. Proximum locum teneant ea, qnae ad inflnitivum 
^aeca consuetudine adhibitum pertineant. 

capit c. inf. vel acc. c. inf. est graecum kvStx^Tcti et hoc 
sensu admodum farailiare nostro. 

sed haec aestimare non capit cult. f. I2; 

nec capit numerari quod non habetur bapt. 15; 

capit itaque et facturam provenisse (inesse editio 
Gangnei) p o n i a n. 4 ; 

hoc quod est deum aestimari facit, dum aesti- 
inari non capit apol. 17; 

non capit animale corpus dici aut inanimale 
quodestanimaan. 6; 

non capit utique videri deus ad nat.II^; 

capit etiam imaginem spiritus dicere flatum 
Marc. II 9; 

an capiat paracletum aliquid tale docuisse 
m o n o g. 2 ; 

illam magis excusari capit monog. i5; 

et agonem intellegi capit persecutionem fuga i; 

talia capit opinari eos qui . . . praescr. 44 ex; 

multo magis non capit sine initio quicquam 
fuisse Hermog. 18; 

non capit diversas fuisse (species) Hermog. 32; 

(terram sanctam^ quam et patrum dici capiat 
res. car. 26 ex; 

ut — ita capiat secundus a deo constitutus 
duos efficere Prax. 7; 

anima nascendo et per animam vivendo animale 
dici capiat Marc. V 10 (p. 304 O.) 

capit et indulgeri quasi modica pud i; 

(sermo) quem si non capit configurari Prax. 27; 

id enim intellegi vel non intellegi capit 
Marc. III 6. 

subiacet^) c. inf. reddit graecum vnoxEirat: 



^) enuntiatum interrogativum sequitur: | 

palam subiacet quanta a maioribus mutaveritis 
nat. I 10. 

intellegi subiacet apol. i5; 

Pendentis ab adiectivo infinitivi graecismum merum in libro 
de pallio deprehendi notabile est: 

Ninus regnare primus (j^aavX^vEiv Ttgwrog) pall. 2. 

Pro accusativo cum infinitivo apud Tertullianum ut apud 
plerosque sequiores scriptores innumeris fere locis coniunctiones 
*quod, quia, quoniam* inveniri vix operae pretium est com- 
memorare. Quae constructio, etiamsi graecismum eam habere 
non licet, quod iam in sermone vulgari auctoris belli Hisp. 
deprehenditur, tamen, quod invaluit et pullulavit non ante Apu- 
leium et latinitatem ecclesiasticam, a vero non aberrabimus 
credentes illis temporibus eiusmodi structuras imitatione Graecorum 
auctas et provulgatas esse. Exempla coniunctionis quod cumu- 
lare supersedeo, quoniam una quaque fere pagina praebet ; monen- 
dum vero mihi videtur, primos ecclesiasticos scriptores pro 
' q u o d' scripsisse *quia' et 'quoniam*, perductos fortasse 
graeca lingua, in qua ovvBxa idem est atque otl Nonnullis hic 
locus detur exemplis: 

a) quia: 

a) cum coniunctivo iunctum: 

ex neccessitate qua diximus quia melius sit 
nubere quam uri monog. 3; 

non animadvertentes quia scriptura praemittat 
Jud. 9; 

superest ut ex homine sit matre; si ex homine, 
iam apparet quia ex virgine (sit) Marc. IV lo. 

dispecto (abl. abs.) quia ita debuerit instituere 
(deus) Marc. II 6 ; 

/3) cum indicativo iunc tum: 

apparet quia non ego illos deos dico idol. 20; 



Personaliter subiacet adhibitum est: 

exhortatio subiacet pat. 7 in; materia deo subiacebat 
Hermog. 28; nec in communicationem alii deo su- 
biacet (nomen) Marc. UI 15. 

credo quia mendacio possunt an. by ; 

sciantquia totum caputmuliefe st virg. vel. 17.^) 

b) q u o n i a m : 

«) cum i n d i c a t i V o iunctum : 

si deus videt quoniam propter ipsum feci, 
pariter videt quoniam — nolui idol. 22; 

unde igitur ostendimus quoniam venit Christus? 
Jud. 8; 

videmus autem quoniam quadragesimo etprimo 
anno imperii Augusti — nascitur Christus ib. ; 

providens autem deus, quid esset futurum, 
quoniam non tantum non recipient eum, verum et 
insequentur et tradent eum morti ib. 

(vitat igitur coniunctivum futuri!) 

/j) cum coniunctivo iunctum : 

inActis Apostolorum invenimus quoniam, qui Johan- 
nis baptismum habeant, non accepissent spiritum 
sanctum bapt. io (p. 209, 22 R.) ; 

sic igitur de eoDaniel praedicavit, ut et quando 
et quo in tempore gentes esset liberaturus osten- 
deret, et quoniam post passionem Christi ista 
civitas exterminari haberet Jud. 8. 

Liceat deinde obiter attingere infinitivum vice substantivi 
usurpatum^) Minime equidem hunc infinitivi usum graecismum 
esse censeo, praesertim cum infinitivus ipse proprie fuerit sub- 
stantivum, nihilominus, cum T. *in hac re audacior fuerit prioribus 
omnibus, licet suspicari hoc quoque imitatione graeci usus eifectum 
esse. Pauca exempla nunc rem adumbratura spcro: 

accipiet esse (t6 elvai) a n. 4 ; 



*) Saepissime in Itala quia c. Ind. adhibetur; e. gr. affero: co- 
gnoscitis nempe quia ex fide isti sunt filii Abrahae 
monog. 6; vidit deus quia bonum est fuga 4; scimus 
quia . . . similes eius erimus res. car. 23. 

^) optime egit de hoc infinitivi usu Woelfflinius (Archiv III 70 sq.) 

(carnem) non velle, non nolle habentem res. 
<: a r. 1 6 ; 

natura — sanctificare concepit bapt. 4; 

totum viverc animaecarnis est res. car. 7; 

primo esse eicontulit, dehinc non in vacuum 
esse Hermog! 29. 

tota molitio operire est solutim pall. 5; 

illic libertas, hic con tumacia delinquere vi- 
deatur a.d ux II i ex; 

sapere nostrum an. 45; 

ipsum mori carnis est, cuius et vi ver e res. car. 7 ; 

qer quem datur portare posse monog. 14; 

propter is.tos enim conventus et multum videre 
ac videri cult. f. II 11. 

Nostrum primum etiam infinitivum praes. pass. admisisse 
Woelfflinius 1. c. demonstravit : maledici eam sequebatur 
pud. 14; 

unde illi (infanti) et offendi et demulceri (sc. 
est), si non intellegit? an. 19. 

Infinitivus, qui subiecti vice fungitur, inest in structura Ter- 
tulliano usitatissima : est c. inf., quae iam in prisca latinitate 
occurrit (etsi tantummodo 'est videre') et apud poetas impri- 
misque apud Plin. mai. et Gellium reperitur (cf. Draegerum 
II 302). Credibile mihi est graecum e^eari vel eari c. inf. 
imitationi fuisse. 

Ex Tertulliano haec exempla selecta praebeo : 

de an teceden t ibu s discere est res. car. 49 in; 

repercutere est apol. 4I; 

est quidem et de communibus sensibus sapere 
res. car. 3 in; 

de multis multa succedere est Val. i; 

erit — retractare pud. 7; 

evenire est pud. 8 in; 

perspicere est (= licet p.) an. 46 in; 

per haec floribus frui est cor. m. 10; 

est ergo et invascula — sententiam figere res. car. 16 

pudet, sed aliter exprimere non est Val. 17; 

quod capere eum non sit neque comprehendere Val. 11 > 

quae . nec apud saeculum . . . nec in conver- 
sationibus Christi recognosci est cor. m. 8 ex; 

et hic iam vacare est et officia et emolumenta 
res. car. 61 ex; 

in te est aestimare test. an. 5. 

12. Adverbium pro attributo. Jam apud Livium adverbium 
persaepe graeca ratione pro attributo positum deprehenditur, quam 
structuram grammatici veteres miro modo vrp^ ev appellant. Cum 
vetustiores scriptores pauca tantum exempla praebeant, post Livium 
hic usus magis magisque propagatus est. Et Tertulliani quidem 
audacia tanta est, ut sola Graecorum imitatione satis excusari 
possit. Sufficiant hic quoque, ubi sescenta afferre possum, pauca 
exempla: 

tanta solacia extrinsecus^) oculorum (solche ausser- 
liche Ergotzlichkeiten) spect. i ; 

ignis intrinsecus fetu paen. 12; 

tantorum retro criminum spect. 29 in; 

subtilissimam e contrario argumentationem (Gegen- 
beweis) monog. 12; 

fraude tunc fratris, dehinc apostatae (tov totb fihv 
ovTog ddEXtfoiJy meiTa Se anoatdTOv) Marc. I i in; 

omnem Judaicae ignorantiae de pristino repu- 
tationem (= pristinam) Marc. III 6 ; 

apparere subitum ex inopinato sapit conspectum 
(= inopinatum) Marc. IV 7. 

illa tunc caecitas (/} totb TVfploTt^g) ux. I 5; 

carnis usquequaque imbecillitatem monog. 17; 

malam illam aliquando libertatem virg. vel. 7; 



^) cf. Apul. met. 11, 778 miris extrinsecus simulacris; 
cf. Cic. in Pis. § 21 discessus tum meus; Plaut Pers. ni 
in: mores tunc hominum; Ter. Andr. 176 eri semper 
lenitas (= sempiterna); Verg. Aen. 1, 198 ignari ante 
malorum. 



Digitized by VjOOQIC 



— 21 — 

singularum ex diverso opinionum car. Chr. 25; 

in nostris hodie usibus^) {bp Tai<^ vvv xQ^^^^Q) cor. m. 8* 

13. Claudat agmen pronomen ipse pPO idem usurpatum^) 
Quas voculas ab Afris potissimum permutatas esse inde explicari 
potest, quod graeca lingua in Africa omnes eruditi erant. Facile 
autem apud Graecos avro^; et 6 avrog confundebantur. Qua in 
confusione iam Min. Fel. 11, 7 praeiverat: vellem tamen 
sciscitari, utrumne cum corporibus, an sine corporibus, 
et corporibus quibus, ipsisne an innovatis resurgatur? 

Etiam TertuUianus praebet nonnuUa exempla indubitata: 

(pluma) nunquam ipsa (= eadem), semper alia, etsi 
semper ipsa (= eadem), quando alia pall. 3; 

dum ipsius est spirare, cuius et vivere an 10; 

ipsum, quod ait, A facie domini et a gloria valentiae 
eius, verbis usus Esaiae, ex ipsa (= eadem) causa eun- 
dem sapit dominum consurgentem, ut comminuat terram 
Marc. V 16. 

Minus certus mihi est locus, quem Oehlerus citat: At ego 
magis videbo vulgus, tunc quoque, cum ipsos defunctos 
atrocissime exurit, quos postmodum gulosissime nutrit 
res. car. i. 

Caput II. 

De archaismis Tertulliani. 

Frontonem, Apuleium, Gellium archaistas vel antiquarios 
solemus vocare, quod antiquorum vel priscorum scriptorum ser- 
monem anteferebant sermoni recentiorum iilumque ultro imita- 



*) Ex exemplis, quae attuli, apparet adverbium, ubi fieri potest, 
a Tert. inter substantivum et attributum solere poni, id quod 
Livius quoque et alii soliti erant, tamen inveniuntur etiam loci 
qui deficiente attributo duriores nobis sunt e. g. rursus et 
rursus resurrectio apoL 48 (p. 294 0.); habitum . . . 
intus cruci ingerit (= dem Kreuze, das inwendig ist), nat. 
1 12 (p. 82, 19 R.) 

2) cf. Kalbii Roms Juristen p. 140. Sittl. p. 115; WoelffUnii 
Archiv VII 475, sq. 

bantur ^) Sed Minucium Felicem 2) et Tertullianum, quorum libri 
ipsi quoque multa contineant priscam latinitatem redolentia, nmn 
putabimus consulto scriptores primae aetatis linguae imitatos et 
ab eis vocab^Lila mutuatos esse? Nonne alter Ciceronis potissimum 
imitator est, alter contemptor omnium litterarum ethnicarum? 
Priusquam igitur ad rem ipsam accedamus, inquirendum est, unde 
quae priscae linguae propria insint in sermone Tertullianeo ori- 
ginem ducant. 

Fortasse in schola saltem Terentium cognoverat, certe, dum 
ethnicus erat, legerat Plautum. Nec aliorum scriptorum plane 
ignarus est, id quod infra probabimus. 

Difficile autem mihi videtur diiudicare, quae T. ipse ut 
fructum lectionis vel auditionis priscorum poetarum in suum usum 
converterjt, et quae elocutiones, quae primo obtutu vetustatis 
habitum prae se ferre nobis videntur, ad sermonem plebeium 
pertineant. Id enim pro certo habendum est in sermone Afrorum, 
quibus lingua latina temporibus bellorum punicorum allata erat a 
militibus romanis, non pauca resedisse, quae sive priscae sive 
vulgari sermoni debeamus attribuere. Quo fit, ut tot vocabula 
prisca apud omnes fere Afros redeant. 

In Tertulliani libris multae occurrunt voces, quae a solis 
priscis poetis imprimisque a Plauto usurpatae, in oblivionem 
venisse vel temporibus intercidisse videntur, non minus autem 
multae, quae, quamquam apud ceteros quoque antiquarios repe- 
riuntur, ex prisca latinitate non citantur, sive quod revera illis 
linguae temporibus nondum in usu fuerant, sive quod exigua 



.^) cf. Sittelivm Jahresber. 1891 p. 231: Fiir die Epigonen kameii 
ausser den archaischen Klassikern Cicero und Vergil mit ihren 
Zeitgenossen in Betracht. Einen Gegensatz zwischen jenen und 
diesen konstruieren zu wollen, als ob mit Fronto eine Periode 
des Archaismus angebrochen sei, ist ein Unternehmen, das weder 
durch die htterarhistorischen Zeugnisse noch durch die Sprache 

Frontos und seiner Nachfolger selbst gestiitzt ist Die 

Vorganger Ciceros und Vergils wurden zu allen Zeiten geehrt 
und gelesen. Attamen isti antiquarii scriptores priscos magis 
imitati sunt quam ullus priorum. 

-) cf. Woelffhnii Archiv VII 475 sq. 



Digitized by VjOOQIC 



— 23 — 

litterarum priscarum fragmenta, quae ad nos pervenerunt, casu 
infelici illas voces non continent. 

Accurate igitur inter archaismos et africanismos vel inter 
ea, quae priscorum et ea, quae Afrorum propria erant, discerni 
nequit. Nihilominus in hoc capite ex libris Tertullianeis ea enu- 
merabo, quae cum veri similitudine ad priscam latinitatem referri 
possunt. 

Antehac autem meum est breviter de Tertulliani studiis ve! 

notitia scriptoram romanorum agere ; quantum enim ille scriptoribus 

aliis imprimisque veterioribus debeat, adhuc nondum explicatum est. 

De solis Vergilii et Apulei apud Tertullianum mentionibus 

pauca verba fecit van der Vliet in studiis ecclesiasticis I p. 9 sq., 

quaestionem adumbrans magis quam absolvens. Atque de Vergilii 

quidem commemoratione dicit: ,Attamen ne horridus qnidem 

ille poetam Romanorum 'laureatum' omnino spernit, 

quem fere solum citat, neque id nisi paucissimis 

locis, cum Lactantii opera Vergilianis scateant*. 

Tum sex locos afFert, in quibus versus Vergiliani citantur auctore 

non nominato, atque ita pergit: ,Haec omnia, sane notissima, 

sine poetae nomine adlata sunt, quem bis tantum 

citando nominatim indicavit'. De Apuleii autem recor- 

datione idem vir doctus haec disserit: ,Vix fieri potest, 

quin T er tulliani lectori in mentem veniat quaerere, 

legerit noveritne auctor scripta popularis aetate 

sibi antecedenti s , Apulei. Quod ut per se ipsum 

satis veri simile, sic ad probandum haud ita facile 

est'. Et infra: ,Praecipue in libro de pallio, ad quem 

etiam superiora similitudinis cum Apuleianis 

vestigia omnia pertinent, multaFloridorum auctorem 

in memoriam rcvocant: universus libelli color 

tenOrque rhetoricae potius eTT cd ei ^ ec quam fidei 

apologetae congruunt. Nimio nec non artificiosiore 

ornatu oneratur magis et obscuratur quam deco- 

ratur*. Ceteroquin iure miramur, quam exigua et incerta vestigia 

Apuleiana in libris TertuUiani sint, nam praeter vocabula aliquot 

utrique communia, quae infra enumcrabuntur, adhuc perpauca et 

fere nulla reperta sunt, ex quibus effici possit, nostrum ad Apulei 
libros alludere aut omnino eos novisse. Et verborum illorum 
magna pars certe Afris hominibus illius aetatis in usu fuit, etiamsi 
apud alios scriptores fortuito non deprehenduntur. Universum 
autem aestimanti nonne credibile atque verisimile est Tertullianum, 
severum ^ illum magistrum morum, Apuleium, lascivum illum et 
petulantem rhetorem, prorsus sprevisse? 

Sed hucusque de Vergilio et Apuleio. 

Nunc ad ceterorum scriptorum mentiones venio. Sed cum 
hanc rem fusius exponere ab hoc loco alienum sit, satis habebo 
scriptores latinos graviores enumerare, qui a Tertulliano comme- 
morantur vel citantur, ut perspiciatur, quantum notitia illius 
litterarum Romanarum patuerit quantumque ex eis mutuari potuerit. 

Non errare me puto opinatus TertuUianum ut laudatorem 
vitae simplicis et castigatorem temporum noyorum antiquiores 
scriptores recentioribus praetulisse. Nam cum poetas aureae aetatis 
omnino sprevisse videatur, quod praeter Vergilium et Ovidium 
(Val. 1 2 in) nulium nominat, vetustiorum mentio aliquoties saltem 
occurrit. Eorum, qui huc pertinent, agmen ducat Ennius, qui bis 
citatur : 

,primus omnium Ennius; poeta Romanus, Coe- 
nacula maxima caeli, simpliciter pronuntiavit* Val. 7 ; 

,pavum se meminit Homerus Ennio somniante 
an. 33. 

Pacuvii deinde versum affert de pall. 3: 
Quadrupes tardigrada, agrestis, humilis, aspera 
(sc. testudo). 

Lucretius bis citatur, primum an 5: tangere enim et 
tangi, nisi corpus, nulla potest res* (rer. nat. I 305), iterum 
Marc. IV 8 (idem versus). 

luvenalem, et ipsum castigatorem morum, nominatim nus- 
quam afferre videtur, sed cum initium libri de pudicitia scriberet, 
haud dubie in mente habebat principium satirae sextae luvenalis, 
in qua itidem de pudicitia vel impudicitia agitur. Etiam alibi 
noster haud raro indignationem luvenalianam affectavit. 

Tres, ni fallor, affert mimographos : 

Laberium, Novium, Lentulum. 

Ac Laberius quidem non solum nominatim affertur apol. 48 
in: ,ut aitLaberius de sententia Py thagorae, hominem 
fieri ex mulo, colubram ex muliere*, sed verba etiam eius 
citantur pall. i: 'arietem, non quem Laberius reciproci- 
cornem et lanicutem et tes titrahum'. 

Novii, fabularum Atellanarum scriptoris, Fulloncs memorantur 
in eodem de pallio libro, qui et ipse sermonem comoediae hic 
illic sapit; cf. pall. 4 (Cleomachus) 'inter Fullones iam No- 
vianos coronandus'. 

Ibidem commemorantur Lentuli mimographi Catinenses • 
pall. 4 (Cleomachus) 'meritoque mimographo Lentulo 
in Catinensibus commemoratus'. Quem poetam nominat 
etiam nat 1 10: dispicite apud vos Lentulorum et Hosti- 
orum sacrilegas venustates' et in loco gemino apol. 15 in 
(ubi tamen pro Hostiorum exstat Hostiliorum). 

Saepissime omnium veteriorum scriptorum mentio fit 
Varronis; cuius libros rerum divinarum se in suum usum contuiisse 
ipse T. testatur: nat II i ,elegi ad compendium Varronis 
opera*. Praeterea cf. spect. 5 (p. 6 R.): sed etsi Varro 
ludios a ludo id est a lusu interpretatur e. q. s. 

nat 1 lo (p. 76 R.) 'ceterum Serapem et Isidem 
et Arpocraten et Anubem prohibitos Capitolio 
Varro coramemorat'; ib. p. 79: Romani stili Diogenes» 
Varro, trecentos Joves, seu Juppiteres dicendum est, 
sine capitibus inducit* (fere idem redit apol. 14 ex *Romanus, 
Cynicus Varro'); nat II 3 (p. 98) *credi proposuit Varro 
et qui Varroni indicaverant animalia esse caelum et 
astra'; ib. II 13 in 'Varro et qui cum eo somniaverunt* ; 
Insuper adeas nat II 5 in . 12 p. 1 16. 

Ciceronem, quanquam eloquentissimum oratorum Romanorum 
ducit (apol. 11 ex Quis sublimior Pompeio, felicior Sylla 
copiosior Crasso, eloquentior Tullio?') non imitatus est, 
cum non pauci ecclesiastici scriptores Ciceroniani sint (velut 
Minuqius, Lactantius, Augustinus, Hieronymus); et aliquoties 

tantum eum citavit; cf. an. 24: (memoria) quam et ipse Plato 
sensuum . . . . et intellectuum salutem et Cicero the- 
saurum omnium studiorum praedicavit (or. I 5, 18); 
apol. 50 multi apud vos ad tolerantiam doloris et 
mortis hortantur, ut Cicero in Tusculanis. 

Sallustius memoratur an 20: 'Sallustius vanosMauros 
et feroces Dalmatas pulsat', ad quem locum Reiffer- 
scheidius attulit: hist. I fr. 63 et fr. inc. 73 Dietsch. 

Senecae philosophi passim mentio fit, quippe cuius sentcntiae 
multae christianis similes sint. Versum ex Troadibus (v. 395) 
ter citat: res. car. 3 'post mortem omnia finiuntur, 
etiam ipsa', item an. 42; non ad verbum exstat res. car. i: 
'ait et Seneca omnia post mortem finiri, ctiam 
ipsam.' Atque ex libro de beneficiis (IV 6, 6 ext^r.) sententiam 
affert an. 20 in: 'sicu t et S ene c a saope noster: insita 
sunt nobis omnium artium et aetatum semina ma- 
gisterque ex occulto deus producit ingenia. ^) 

Libros Senecae nunc deperditos nominat apol. 50 'multi 
apud vos ad tolerantiam doloris ^t mortis hortantur, 
ut Cicero in Tusculanis, ut Seneca in Fortuitis'. et 
ib. 12 'idem estis, qui Senecam aliquem pluribus et 
amarioribus de vcstra superstitione peroranlem 
reprehendistis'. 

Non est mirandum Tertullianum legisse Tacitum et Sueto- 
nium, qui eius temporibus in omnium manibus erant; et illum 
quidem vehementer impugnat nat I 11 et apol. 16, quod vene- 
rationem capitis asinini primus Christianis imputavisset, hisce verbis : 
'Cornelius Tacitus, sane ille mendaciorum loqua- 
cissimus* e. q. s. 

Suetonius autcm de Nerone citatur an. 44; 'et Neronem 
Suetonius et Thrasymedem Theopompus negant 
umquam somniasse' (Suet. Ner. 46), atque ad Suetonii vitas 



1) e memoria T. citare videtur, cum apud Senecam legamus: 
insita sunt nobis omnium aetatum, omnium artium 
semina e. q. s. 

alludere videtur scorp. 15: 'vitas Caesarum legimus: 
orientem fidem Romac primus Nero cruentavit'. 
cf. spect. 5 extr. 

Nunc ad Plautum venio. Credibile per se est Tcrtullianum, 
hominem magno acumine praeditum, qui faceto et salso sermoni 
et ipse perquam studerct, comoediis Plautinis valde delectatuni 
esse, sive eas in theatris, quamdiu ethnicus erat, audivit (id quod 
vix verisimile est, cum Plautinae comoediae illis temporibus non 
iam actae esse videantur), sive legit. Et sunt in libris vestigia 
indubitata, quibus probetur TertuUianum Plauti accuratam notitiam 
tenuisse, etiamsi nusquam nomine eum citavit. 

Profecto vix aliter potcst explicari tot vocabula Plautina apud 
Tertullianum redirc, etsi concedatur nonnulla in scrmone vulgari 
servata fuisse. Sed unum argumentum iam hic proferatur : Legitur 
in libro de pallio (cap. 3), ubi T. iocose dc chamaleonte disserit : 
'Chamaleonti circumspectu emissicii ocelli, imo 
luminis puncta vestiginant'. Quae vcrba alludunt, si 
quid credimus, ad Plaut. Aul. i, i, 2 ,exeundum hercle 
tibi hinc cst foras, circumspectatrix cum oculis 
cmissiciis'. Alia infra addentur indicia. His autem peractis 
ad archaismos ipsos accedamus ; et brevitatis causa hisce signis 
utar : 

T. significat vocabulum, quod apud solum Tertullianum 
occurrit ; 

Tp. vocabulum, quod T. primus habet. 
« A vocabulum, quod semel tantum invenitur. 
I. Amant prisci scriptores, dumtaxat comici, verba frequen- 
tativa ponere, ubi verba simplicia idem fcre valent ; quod ut alii 
Afri, ita T. quoque affectavit: 

adiutare, quod apud priscos (Varr. r. r. 2, 7. Ter. 
And. I, 3, 4) occurrit, a Gellio quoque receptum (i 3, 14 ut 
etiam iniquamvoluntatcmilliusadiutcmus; cf. 6, 3, 3; 
15, 22^ 2) legimus pat. 5: quid ad peccandum adiutaret 
(ubi cod. Vind. et Leid. falso praebent 'adiuvaret'). 

defensare habent praeter alios Plaut. Bacch. 3, 3, 39 
•,dum te poteris defcnsare iniuria* etGellius(6, 3, 47 

pluribus id propugnaculis defensat; 7, 16, 11 quasi 
propulsabat invidiam et defensabat invidiam). 

Tert. praebet haec: 

hederae natura sit cerebrum ab heluco defen- 
s a r e c o r. m. 7 ; 

quos interdiu exorcismis fugavit, noctibus 
defensabit ib. 11. 

lusitare legitur apudPlaut. capt. 5,4,6 aut anites 
aut coturnices dantur, quicum lusitent et apud 
Gell. 18, 13, I alea quadamfestivaethonestaiusi- 
tabamus et apud nostrum scriptorem: nat II 13 (p. 124 R.) 
de quo poetica sic lusitavii. 

mussitarelj non semel Plautus et Terentius scripserunt 
(e. g. P. mili 3, I, 120; Ter. adel. 2, i, 53), et satis saepe 
Tert. : e. g. pud 7 (p. 231 R.) Pharisaei — indignati 
m ussitabant; ieiun. 5 (populus) in Moysen et Aaron 
mussitavit. 

obiectare praeter Plautum (trin. 3, 2, 28, roerc. 2, 3, 76) 
et Sallustium usurpaverunt Apul. flor. 3 ex: hoc genus 
crimina sapienti exoptanda, Apollini obiectataJ 
Gell. 6, 12, 4 inter pleraque alia, quae obiectabat, id 
quoque probro dedit; 13, 22^ i; Tert. scorp. 6 nemo 
tamen agonis praesidem sugillans erit, quod homines 
violentiae obiectat; cor. m. 10 exempla nobis obie- 
ctantur. 

pensitare, rarius aurea aetate, saepius apud Gellium 
legitur (e. g. i, 4, i aut virtutes pensitabat aut vitia 
rimabatur), semel, ni fallor, apud Tert. apol. 5 in: facit et 
hoc ad causam nostram, quod apud vos de humano arbi- 
tratu divinitas pensitatur. 

vectare, postquam poetae Augustei praeierunt, adhibet 
Gell. 16, 19, 16 Delphinum vectavisse; translate Tert. 
an 15 (p. 320 R.) Asclepiades etiam illa argumentatione 
vectatur. 



^) cf. etiam Apul. apol. 71 ex: hunc iiie timorem mussitabat. 

Atque huc traho etiam haec: 

compulsare, etiamsi ex priscis scriptoribus non citatur, 
quin huc pertineat non dubito. Reperitur enim apud Apul. 
met. 7, 21 : imaginem suavii mentiendo ore improbo 
compulsat et morsicat, et in translata significatione (= con- 
tendere) apud Tert. apol. 20 regnis regna compulsant. 

cursitare, quod a Ter. (Eun. 2. 2, 47), Hor. (sat. II 6^ 
107) Suet. usurpatum, redit apud Tert. apol. 35 catervatim 
cursitare ad iniurias. 

iactitare occurrit apud Liv. 7, 2, 11 significans 'palam 
referre*, alio autem sensu apud Tert. res. car. 18 agitatur 
in somnis et iactitatur, ubi idem fere valet atque 'occu- 
patum esse*. 

quassare transitive optimi scriptores usurpaverunt, intran- 
sitive autem imprimis prisci (Plaut. Bacch. 2, 3, 71. Caec. com. 
271) eorumque imitatores, velut Apul. (e. g. met. 3,26 quassanti 
capite; et saepius) et Tert. pall 2 ,Hadria Tyrrhenoque 
quassantibus'. 

Non nimis pauca verba frequentativa imitatione prisci ser- 
monis adductus Tert. sibi ipse finxit, vel solus eiusmodi vocabulis 
usus vel primus. Aflfero: 

cruditare (T.) apol. 9, scorp. 5, ieiun. 16 in; 

desultare (« A) an. ^2; 

excussare (= excitare) [a A] virg. vel. 7 ; 

'humanam libidinem excussat* Pamel., sed rectius 
fortasse alii legunt * e x c u s a t ' ; 

i 1 1 e c t a r e (= illicere) [« A] Marc. II 67 ; 

obmussitare (a A) pall. 4 ; 

dispectare (« A) Marc. II 1 7 ; 

exhereditare (Tp.) exh. cast. 1 2 ; 

constrictare (« ?.) Marc. II 1 6 in ; 

obsoletare (T.) scorp. 6 ; apol. 1 5 ; 

supervectari (« A) bapt. 4. 

2. Sequantur nunc ea vocabula compositay quae cum prae- 
positione 'cum' formata sunt et quae plus minus simplicis verbi 
significationem induerunt. 

Quorum nonnuUa iam priscis scriptoribus usitata erant, 
utj)ote qui ipsi quoque gravitatem et plenitudinem elocutionis 
amarent. Haec mihi adnotavi: 

concessare, quod Plautus aliquoties scripsit (e. g. asin. 
2, 2, 24 Sed quid ego hic properans concesso pedi- 
b u s ? ) atque etiam apud Frontonem redit. Tert. praebet haec : 
Prax I coegit et litteras pacis revocare iam emissas 
et a proposito recipiendor um charismatum conces- 
s a r e , et fuga 6 concessavit praeceptum. 

condecet comicorum erat (cf. Plaut. Amph. 2, 2, 90) 
et ab eis Tertulliano aflfluxit: 

paen. 11 num ergo in coccino et Tyrio pro 
delictis supplicare nos condecet? Marc. II 16 ex; 
eum pati condecet. 

conduplicare priscorum scriptorum plures admiserunt, 
velut Plautus (e. gr. Pseud. 5, i, 18 corpora c. = inter se 
complecti) Terentius (Phorm. 3, 2, 31), Varro (r. r. 2, 4) et 
Tert. sibi ascivit pat. 14: *quae amiserat conduplicata 
possedit'. Hanc lectionem codicis Leidensis veram esse cum 
Oehlero consentio, quia codicis Vindob. lectio 'centuplicata' 
discrepat cum libris sacris. 

complacere comicis imprimis poetis et Afris peculiare est, 
qui ab illis fortasse receperunt; cf. praeter Gellium 17; 9. 18, 3 
(consilium acceptum ab universis et complacitum est) 
et Apul. mag. 15 Tert. pat. i: opus domino complacitum. 

conspuere praeter Plautum et Petronium etiam Furius 
Bibaculus scripsit ap. Quint. 8, 6, 17 'Juppiter hibernas 
cana nive conspuit Alpes', quem versum Hor. sat II 5, 4I 
ridicule detorquet pr o voce ' J u p p i t e r ' supponens ' F u r i u s ' . 
Memorandus etiam est locus TertuUianeus an. 50 in: hoc sti- 
pulata est dei vox, hoc spopondit omne, quod 
nascitur, ut iam hinc non Epicuri stupor suffun- 
datur negantis debitum istud ad nos pertinere, sed 
haeretici magis Menandri Samaritani furor con- 
spuatur dicentis mortem ad suos non modo non 
pertinere, verum nec pervenire. 

constabilire, quod verbum comicorum poetarum proprium 

fuerat, Tert. rursus ad lucem protraxit Val. 12: exinde refecti 

sunt et constabiliti sunt; res. car. 2 sicutenim negata 

carnis resurrectione concutitur (sc. unio divinitatis), 

ta vindicata constabilitur. 

Ut perspiciatur, quantopere T. tales formationes a praej)o- 
sitione 'cum' incipientes dilexerit, non contentus eis voculis, quas 
vetustas ei suppeditabat, nonnullas enumerabo, quas ipse sibi finxit: 

concarnare (Tp.) car. Chr. 20; 

confermentare (a X) Val. 31; 
conflabellare (a A) spect. 2 5 ; 

compinguescere (a ?.) an 25; 

l)contenebrare (Tp.) praescr. 12, apol. 2; 

conviolare (Tp.) apol. 39; 

conviscerare (^. A) car. Chr. 20. 

Ubique praepositio 'cum' nihil efficit ni.si notionem verbi 
amplificat et auget amissa praepositionali significatione. 

Cuius usus exemplum praebet c o n s c i r e , quod primus 
Horatius (ex analogia graeci verbi otvoida euavTw) induxit 
pro 'conscium sibi esse (ep. I i, 61 nil sibi conscire), 
Tert. vero pro *non nescire' usurpavit ; car. Chr. 3 ' q u i d 
tanti fuit edoce ut consciens Christus quid esset 
id se quod non erat exhiberet?* Sic equidem lego. 

Fortasse sane hoc loco cum cod. Agob. scribendum est 
'edoce quod sciens', quam lectionem Oehlerus praetulit 
emendationi Rhenani ' u t c o n s c i e n s' ex lectione reliquorum 
codicum, qui 'cum sciens' praebent, collectae. 

3. Quoniam de verbis frequentativis et a praepositione 

cum' incipientibus dixi, nunc nonnulla alia verba addam, quae 

priscorum si non ipsius Plauti imitationem prae se ferunt vel in 

^sermone vulgari Africae a comicis priscis dependente duraverant. 

blatire, verbum Plautinum et, ni fallor, vulgare (cf. Amph. 

2, I, 79 ita nugas blatis; Curc. 3, i, 13) redit in tractatu 



^) cave cum hoc verbo confundas contenebrascere, verbum 
impersonale, quod iam apud Varr. r. r. 2^ 2, 11 obvenit: 
rursus pascunt, quoad contenebravit. 

de pallio, quem- archaismis scatere iam monui, cap. 2 *ut Si- 
lenus penes aures Midae blatit'. 

caecutire post Varronem (sat. Men. 7, i. 37, 7) adhi- 
buerunt Apul. flor. 2 ^omnes quodammodo caecutimus* 
et translate Tert. Marc. II 2 qui in inferiorem deum 
caecutis, quid in sublimiorem? 

carnificare, verbum iam a Sisenna (ap. Prisc. 793 P.) 
usurpatum, repetivit Tert. nat I 2 (p. 60, 26 R.): ceteros ad 
hoc tenditis et carnificatis. 

dedecorare quod WoelfFlinio iudice (Archiv VII 475 sq.) 
scriptoribus priscis usitatum, rarius apud optimos scriptores repertum 
ab archaistis asciscitur, velut Min. Fel. 27, 12 et Tert. spect. 30 
(p. 29 R.) hic est ille harundine et colaphis diver- 
beratus, sputamentis dedecoratus, 

despuere (== respuere) in transitiva et translata signi- 
ficatione obvium apud Plautum asin i, i, 26 *teque obsecro 
hercle, ut quae locutus es, despuas' et Catullum c. 50, 18 
precesque nostras, oramus, cave despuas, ocelle, i. e. 
despicias, etiam apud plures Afros in usu est: cf. Min. Fel. 8 
templa ut busta despiciunt, deos despuunt et Arnob. 3, 15 
despuitis nos ut rudes. Tert. praebet haec: idol. 11 (Chri- 
stianus) *quo ore fumantes aras despuet et exsufflabit' ; 
absolute positum habes nat I 10 (p. 75 R.) quo magis one- 
ramini credentes esse et contemnentes, colentes et 
des pu entes. 

ferocire iam Cato usurrpavit, quod antiquarii repetive- 
runt, velut Min. Fel. 6, 3 et Gell. i, 11 nec non, Tert. 
apol. 5 reperietis primum Neronem in hanc sectam 
cum maxime Romae orientem Caesaiiano gladio 
ferocisse. 

fumigare, vox Varroni et Columellae haud ignota, redit 
apud Tert. apol. 42 sciant Sabaei pluris et carioris 
suas merces Christianis sepeliendis profligari quam 
deis fumigandis. Adde etiam: Arnob. 7, 20 ,sint nigra et 

fumigata* et Gell. 19, i, 3 qui intransitive vocem usurpat: 
,fumigantes glebi*. 

mutire complurium priscorum proprium (Enn. Plaut. Ter.) 
Tert. interdum adhibuit: praescr. 24: alius posteainpara- 
disum ereptus debet ostendi, cui permissum sit 
eloqui, quae Paulo mutire non licuit; test. an. 6 omnis 
anima suo iure proclamat, quae nobis nec mutire 
conceditur, 

propitiare et Plautus dixit (Poen, i, 2, 120 ut Venerem 
propitiem) et archaistae assumpserunt, velut Apul. met. 2, 10, 
Min. Fel. 29, 4. 

Tert. apol. 16 (p. 177 O.) cum lignum aliquod pro- 
pitiatur (= placatur); spect. 12 (p. 14 R.) quoniam 
animas defunctorum humano sanguine propitiari 
creditum erat. 

protelare vetustis criptoribus erat propellere vel propulsare^ 
Afri autem hac voce plenimque translato sensu utuntur (cf. quos 
afFert Oehlerus ad paen. 4.) 

Tert. duas significationes admisit 1) = perducere vel per- 
trahere, ut paen. 4: haec te peccatorum fluctibus mersum 
prolevabit et in portum clementiae protelabit; spect. i 
ut ignorantiam protelet in occasionem, 

2) = vitam producere vel prorogare, quo sensu ICti quoque 
hanc vocem adhibuerunt; cf. Marc. IV 21 sed sescenta milia 
hominum protelavit. 

satagere, verbum imprimis ') Plauti proprium, reperitur 
apud Tert. paen. 6 ille satagit, hic neglegit. 

ruspari redolet vetustatem, nam usurpatum erat iam ab 
Acc. tr. 441. 489 et a vetere poeta apud Festum p. 265. 25 
*ego ibo, ut latebras ruspans rimer*. 

Denuo emergit apud Apul. mag. 41 si ventrem ru- 
sparer et Tert. pall. 2 *Itaque (gens humana) colere 



^) cf. Lucil. fr. 500 (Baehr. frag. poet. rom. p. 212) producunt 
quibus haec ss^tagant liberos, ubi codices praebent 
'faciant'. 

3 

omnia, si demum intellegis alibi stipantem, alibi 
deserentem, runcare atque ruspare instituit' et vide 
quae Oehlerus ad hunc locum adnotat.') 

4. Adiciantur nunc substantiva et adiecthra, quae ex prisca 
latinitate videntur sumpta esse. 
a) substantiva. 

bulga (vel vulga), vox gallica (teste Festo); priscis impri- 
misque satirarum scriptoribus in deliciis fuisse credibile est 
(cf. Lucil. fr. 450 (Baehrens p. 204) et Varr. sat Men. 61, 3). 
Apud Tert. reperitur in loco salebroso: nat. I 10 (p. 78R.): 
omitto quae bulgae aut sacrilegaegulae videbuntur •» 
cantrix et Plautus (trin. 2, i, 2^) et Varro (r. r. 3, 5, 
14 aves cantrices) adhibuerunt; redit haec vox apud Tert. 
Marc. 111 5 non utique ab hirundinum pullis et vul- 
peculis et illis monstruosis fabulosisque cantri- 
cibus fausta omnia relaturus est. 

capulus (vel capulum), quae vox cum apud scriptores 
aureae aetatis de manubrio ensis dicatur, in prisca et in sequiore 
latinitate significat arcam, in qua defunctorum cadavera effenintur. 
cL Plaut. asin. 5, 4, 43, Lucil. fr. 52 (Baehrens p. 147) Varr. 
ap. Xon. 4. 5 Apul. met. 8, 13 ubi vide Hildebrandum. 

Tert. res. car. ;^2 triduo concoquendae carni vi- 
scera ceti suffecissent (sc. magis) quam capulum; 
ib. 38 in (dei) de capulis, de sepulchris mortuos 
resuscitantis. 

conservitium legitur et apud Plaut. et Tert. cult. f . II 1 
in, qui cum servum dei more Christiano se appellet, haec dicit: 
*postremissimus equidem eo iure conservitii et 
fraternitatis audeo ad vos facere sermonem. 

crepitacill u m, quod apud Tert. bis invenitur, primum 



^) Memorandum est TertuUianum hic activa forma uti pro depo- 
neutiali (ni fallor, propter analogiam verbi 'runcare') id quod 
interdum sibi permittit; cf. e. gr. nat. II 13 aliud quid su- 
spicare non datur; verbum remunerare pleriqueAfri forma 
activa adhibuerunt (cf. Leipold: Ueber die Sprache des Juristen 
Aem. Papinianus p. 34 et quae afFert Blockhuis 1. c. p. 61.) 

ubi stilo iocoso et satirico Marcionis opinionem de Christi 
nativitate impugnat (III 13 signa belli non tuba, sed 
crepitacillo daturus), iterum, ubi se ipse exscribens Judaeos 
isdem verbis aggreditur (lud. 9), fortasse ex Lucretii lectione 
(5, 229 neccrepitacillis opus est) Tertulliano notum erat. 
deie ratio obvenit in inscr. fratr. Arval. et postea inter- 
mortuum recedit apud Tert. paen. ^ex: quod etiamhumano 
more sub deieratione testatur; idol. 20 ex: quid 
erit deieratio per eos quos eierasti, quam prae- 
varicatio fidei cum idololatria? 

eduiia iam occurrit apud Liv. Andr. Odis. 28 (Baehrens 
frag. poet. roman. p. 41) et apud Afran. ap. Non. I 117 com- 
mercatis conquisite edulibus et Varronem ap. Non. 
II 310 cum primores cibo et potione imitarent 
pueros, significantur ab edulibus Edusae. Recedit 
haec vox fere intermortua apud plerosque antiquarios, e. g. Front. 
p. 1 8 (Nab.) quod evenit in plebeis istis edulibus; 
Apul. met. 5, 3 vini nectarei pocula eduliumque va- 
riorum fercula subministrantur (sic van der Vliet) ; 
ib. 10, 16 omne genus edulium solidorum; Min. Fel. 
30, 6 edulia pecora; Gell. 6, 16, 4 genera nominaque 
e d u 1 i u m. Nec Tert. respuit hanc vocem Marc. V 19 ex : 
interdictionem quorundam edulium.') 

fartura a Varrone (1. l. 4, 22) et Columella (8, 9) 
scriptum, habes Val. 27, ubi tamen codices farsura exhibere 
videntur, cum Oehlerus sic textum ediderit: 'fuisse autem et 
in Christo etiam ex Achamoth spiritalis seminis 
condimentum, ne marcesceret scilicet reliqua farsura*. 
mercimonium iam a Turpilio (com. 204) et Plauto 
(most. 3, 3, 9. 12; Amph. prol. i) usurpatum, redintegratur 
a Tertulliano, postquam Tacitus praeivit (ann. 15, 2>^) pud 7: 
pericula mercimoniorum in mari exercent'. 

o p i m i t a s sitne mutuatus Tertullianus ex Plautino sermone 
(asin. 2, 2, 16; capt. 4, i, 2,) an sibi ipse denuo finxerit, ut 

^) alia forma exstat ieiun 2 (p. 276. 1 R.): certorum eduliorum 
exceptione; cf. Varr. 1. 1. 7, 3, § 61. 

qui magnam copiam substantivorum in — tas exeuntium novaverit 
ambigo. 

Legitur pud. 9 *opimitate dominici corporis ve- 
scitur, eucharistia scilicet*. 

p a t a g i u m (i^taTayelov) primum apud Naev. tr. 48 (p a 1 1 i s , 
patagiis, crocotis, manicis) occurrere videtur et redit rara 
haec vox apud antiquarios: Apul. met. 2, 9 sinuato patagio 
residentes (crines) et Tert. pall. 3 (NB!) pavo (dat.) est 
pluma omni patagio inauratior, qua terga fulgent. 

Fortasse etiam pollinctor ex priscis scriptoribus *) naanavit 
Tertulliano apol. 13 quo differt ab epulo Jovis silicer- 
nium? a simpulo obba? ab haruspice pollinctor? 
scorp. 7 ex: quis illi (sc. deo) exprobrasset funestam 
religionem et lugubres ritus et aram rogum et 
pollinctorem sacerdotem?2) 

prosapia^) sermonem priscum olere iam Woelfflinius 
(Archiv VII 475 sq.) confirmavit. Temporibus enim Ciceronis 
cum haec vox obsoleta videretur (Tim. 11, 39) et Quintilianus 
(i, 6, 40 et 8, 3, 36) usum eius etiam improbaret, ab anti- 
quariis libenter ex obscuritate prolata est, relut a Min. Fel. 1 4, i 
Octavius, homo Plautinaeprosapiae;*) acne a Ter- 
tuUiano quidem vitatur cf. Jud. i in: homo ex gentibus nec 



^) cf. Plaut. Poen. prol. 63 quia mihi pollinctor dixit, qui 
eum poUinxerat; asin. 5, 2, 60 ecquis currit poilin- 
ctorem arcessere? cf. etiam Apul. flor. 19 Jam miserf 
illius membra omnia aromatis perspersa, iam os 
ipsius unguine odore delibutum, iam eum pollinctum. 

^) Trahit huc etiam praestigia, quam vocem imprimis priscorum 
et antiquariorum esse constat, etiamsi ab aliis scriptoribus (velut 
Cicerone) non plane vitatur, Birtius, qui mecum communicavit 
hanc coniecturam suam: nat. I 7 (p. 67, 27 R.) 'videte, 
qualem praestigiam adversus nos subornastis . Bene 
hoc modo mirum illud 'prodigiam', quod ReifF. recepit, 
ehminatur. cf. Marc. III 34 extr.: praestigia magnae 
etiam promissionis! Quo ioco demonstratur hoc substan- 
tivum a Tert. etiam numero singuiari adhiberi, nec solum plurali. 

*) Ex priscis scriptoribus locos affert Roenschius 1. c. p. 237. 

*) Videndus est ad istum locum Schanzius in Mus. Rhen. 50, ^22. 

deprosapia Israelitum Judaeus; nat. II 12 (p. 120 R.) 
ea (Sibylla) senario versu in hunc sensum de Saturni 
prosapia et rebus eius exponit. 

prostibulum apud Plautum (aul. 2, 4, 6) occurrit et 
Afros:!) Tert. praescr. 30: immane prostibulum; spect. 17 
ipsa etiam prostibula — in scaena proferuntur; apol. 6 
*video et inter matronas atque prostibulas nullum 
de habitu discrimen relictum, ubi tamen femininum co- 
dicibus tectum videtur. 

rupex primum apud Lucilium obvenire videtur (fr, 906 
Baehr p. 261) varonum ac rupicum squarrosa, in- 
condita rostra.) Postea remeat apud Gell. 13, 9, 5 
*sed enim veteres- nostri non usque eo rupices et 
agrestes fuerunt atque non semel apud Tert. pall. 4 
(p. 934 O.) ille (sc. Achilles) apud rupicem et silvicolam 
et mostrum eruditorem; apol. 21 (p. 205 O.): licuerit 
et Christo commentari divinitatem, rem propriam, non 
qua rupices et adhuc feros homines — ad humanitatem* 
temperaret; an. 6 (p. 307 R.) quid autem facient tot ac 
tantae animae rupicum et barbarorum? 

scortum, quod apud priscos scriptores servabat propriam 
significationem (= pellem) teste Varr. 1. 1. 7, 5 § 84 ^pellem 
antiqui dicebant scortum', cum postea tantummodo de puella 
publica diceretur, Tertullianus in libro de pallio cap. 4 (p. 937 O.) 
prisco illo sensu non veritus est usurpare: 'qualis ille Her- 
cules in serico Omphales fuerit, iam Omphale in 
Herculis scorto designata descripsit'. 

succussus iam in Pacuvii fragmcntis reperitur (tr. 257 
pedetentim, inquit, ite, et sedato nisu, ne succussu 
arripiat maior dolor) et revivescit demum apud Apul. met. 
3, 21 *membra tremulo succussu quatit' et Tert. an. 49 
in: animadvertant succussus et nutus et reniden- 
tias eorum (sc. infantium). 



^) cf. etiam Amob. 6, 13 qui de pathico hac voce utitur. 

tenus (ro repog) priscis est laqueus (velut Plaut. Bacch. 
4, 6, 23 ita intendi tenus), quam vocem apnd nostram in 
libro de pallio redire notabile est, cap. 3 'quem philyrae 
tenus iunxerat*; sic enim et codices praebent et Salmasius ac 
Rigaltius receperunt; neque opus esse credo cum Oehlero mutare 
'taeniis', non enim omnino improbabile est Tertullianum ad 
illum locurfi Plautinum alludere.*) 

b) adiectiva. 

amasius citatur ex Plauto (Cas. 3, i, 13 miserrimum 
hodie ego hunc habebo amasium) et antiquariis (ApuL 
met, 3, 22 et 7, 2i, ubi tamen optimi codices pro 'amasius 
exhibent 'amasio'; Gell. 6, 7, 8 delphinos venerios esse 
et amasios); etiam Tert. unum exemplum praebet: apol. 3: 
quis iuvenis! quam lascivus, quam amasius! 

aquilinus, vocabulum iam Plauto usitatum (Pseud, 
3, 2, 63 aquilinae ungulae) ab antiquariis in usum reductum 
videtur; cf. Apul. met. 2, 2 oculi — in adspectu micantes 
•prorsus aquilini. 

Tert. paen. 12 (p. 664 O.) unguium aquilinum in 
modum efferatione. 

bardus (= /^Qadig) huc pertinere Sittelius 1. c. p. 124 
affirmat, cum post priscos comicos et unum Ciceronis locum 
(fat. 9) denuo emergat apud Tert. Hermog. 36 pictor te 
bardior non est. cf. etiam Arnob. 2, 19. 

bellipotens a primo Ennio dictum et a poetis optimis 
satis amatum (e. gr. a Vergilio, qui hoc epitheto Martem non 
semel nominat) Tertullianus utrum priscis an posterioribus poetis 
debeat, diiudicari nequit. cf. Marc. I 6 alterum deum iu- 



^) In transitu attingere volo substantiva verbalia in -ela exeuntia, quae 
constat apud solos fere priscos scriptores in usu fuisse et apud scriptores 
aureae aetatis pauca inveniri. Aetate autem depravatae linguae quanto- 
pere increbuerint, vix operae pretium est exemplis comprobare. Plurima 
huiusmodi nominum fortasse apud antiquarios obveniunt ac Tert. quoque 
nonnulla saltem praebet nove formata, quae breviter afferre liceat. 
captatela (« /.) pall. 5 in; fovela (f< /) an. 7; monela (T.) pat. 8; 
Marc. IV 34; peccatela (« ).) an. 40. 

dicem, ferum, bellipotentem (sc. Marcionem con- 
stituere); ib. 111 14 sic bellipotens et armiger Christus 
creatoris. 

condignus, adiectivum proprie Plautinum (Amph. 1,3,39. 
mil. 2, 6, 25), ab archaistis receptum (Apul. met. 10, 12 pro- 
videntiae divinae condignum excipit exitum; 
Gell. 3, 7, I facinus Graecarum facundiarum magni- 
loquentia condignum; Arnob, 1, 1, hostilibus con- 
dignos odiis nos esse; ib. 2^ qui ferre nominis huius 
auctoritatem condigni sunt) ne Tert. quidem respuit: 
cult. f. II 9 in: simplici tatem condignam divinae di- 
sciplinae (ubi genetivus ex analogia vocis a^cog explicandus est) 
et Marc. -11 7 deo condignus. 

decrepitus, vox comicorum priscorum (Plaut. merc. 2, 2, 43 
vetulus, decrepitus senex; Ter. adelph. 5, 8, 16 de- 
crepita anus) semel, ut videtur, a Cicerone usurpata 
(Tusc. I 39, 94 decrepita aetas) redit apud Tert. nat. 11 9 
(p. 112) ob unicum puerum et decrepitum senem (sc. 
Anchisem), postquam praeivit Apul. apol. 70 homini rusti- 
cano et decrepito seni. 

edentulus Tertulliano certe ex Plauti lectione obtigit 
(cf. most. I, 3, 118 vetulae edentulae; cas. 3, 2, 20 propter 
operam illius hirqui interpolis edentuli; per iocum 
Plautus etiam vinum antiquum nominat edentulum Poen. 3, 3, 87), 
Tert. res. car. 61 denique et edentulos audi (seguor 
lectionem Gelenii); pall. 5 (p. 953 O.) terrenae bestiae et 
edentulae.l) 

De adiectivo emissicius iam supra verba feci. 
extimus^) ut priscis scriptoribus peculiare est, ita eorum 
imitatoribus (ApuL^) Min. Fel.) usitatum, id quod WoelfFlinius 



^) repetivit hanc vocem etiam Amob. 3, 14 edentulos eos 

(sc. deos) esse — credendum est. 
^) affert Woelfflinius Varr. sat. Men. 544. 
*) Apul. met. 3, 24 in extimis palmulis; ib. 5, 22 extimae 

piumulae. : 1 . . ^*» •• I>. 

1. c. comprobavit; Tert. hoc adiectivum saepius admisit, e. gr. 
apol. 21 (p. 196 O.) sub extimis curriculis saeculi; 
Marc. 111 18 (p. 146 O.) salvator, cuius cornua essent 
crucis extima. 

illex, vocabulum mere Plautinum, (cf. Poen. 3, 4, 45 
illices voluptates; et asin. i, 3, 68 escast meretrix, 
lectus illex est, amatores aves) antiquarii receperunt, ut 
Apul. apol. 76 ex illices oculos; ib. 31 illex animi Venus; 
nec non Tert. apol. 41 vos rei, publicorum incommo- 
dorum illices semper; paen. 9 con versationem iniun- 
gens misericordiae illicem. 

impuratus pro impurus valde adamaverunt prisci comici 
(Plaut. rud. 3, 4, 46 Nisi scio probiorem hanc esse quana 
te, impuratissime, ib. 2, 6, 59 Jam postulabas te, im- 
purata belua; Ter. Phorm. 4, 3, 64 impuratus me ille 
ut etiam inrideat? Lucil. fr. 46. 50 (Baehrens fr. poet. 
rom. p. 146. 147) nec minus illorum sectatores, velut Apul. 
met. 9, 10 nec isto saltem tam nefario scelere im- 
puratissima illa capita confutari terrerive potuere; 
Min. Fel. z^, 12. 25, 6. Adde his Tert. apol. 2^ (p. 215 O.) 
renuntiant se immundos spiritus esse, quod vel ex 
pabulis eorum, sanguine et fumo et putidis rogis 
pecorum, et impuratissimis linguis ipsorum vatum. 
intellegi debuit. 

. lenonius, vox Plautina (curc. 4, 2, 13 lenonium 
genus; truc. i, i, 30 lenoniae aedes; et saepius) repetitur 
a Tert. nat. II 10 (p. 113 R.) mulier de lenonio ludo 
iactitat se somniis Herculi functam. 

magnidicus, adicctivum Plauti proprium (cf. rud. 2, 6, 31) 
videtur a Tertulliano scriptum esse Marc. V 8 ex: 'probet 
etiam mihi mulierem apud se prophetasse ex iUis 
suis sanctioribus feminis magnidicam', ubi cod. 
Leidensis et ed. princ. ineptam praebent lectionem 'magnis. 
Dicam', unde Rigaltius infeliciter coniecit 'magni ducam*. 
Equidem cum Oehlero non dubito, quin 'magnidicam* sit 
leg«gndum..., ; : 

Casu quodam fortasse factum est, ut adiectivum modialis 
^=r modium continens) apud solos Plautum (capt. 4, 4, 8 aulas 
■calicesque omnis confregit, nisi quae modiales erant) 
-et Tertullianum deprehendatur : nat, II 8 *cuius suggestus 
modialis figura frumentationis eius memoriam ob- 
signat; nisi forte in sermone vulgari haec vox duraverat. 

morigerus, quod vocabulum et Plautus (e. gr. Amph. 3, 
4, 21) et Apuleius (apol. 14. 75 in et saepius) adhibuerunt, 
reperitur apud Tert. pat. 4 in: obsequii disciplinamorigera 
subiectio est. 

omnimodus = navToSanog iure coniccit Muellerus apud 
Varr. 1. 1. 7, 3 § 61, ita ut antiquarii hanc vocem a priscis 
dempsisse videantur; praeter Apuleium enim (met. 5, 25 voculas 
omnimodas edocens reccinere (v. d. Vliet) apol. 50 et 
saepius) etiam Tert. hoc verbum admisit: nat. II 2 (p. 95 R. 
per curiositatem omnimodae litteraturae inspi- 
c i e n d a e. 

paupertinus priscis adiudicandum esse inde elucet, quod 
post Varronem, qui eo utitijr (ap. Non. II 7, 15 quod sunt 
paupertina sine elegantia ac cum castimonia) inter- 
mortuum videtur, cum non ante antiquarios reviviscat; cf. Apul. 
naet. 3, 13 paupertinaMilonis coenula perfunctus; 
ib. 4, 12 paupertinas pannosasque resculas; Gell. 14, 
6, 5 nihil prorsus ad nostras paupertinas litteras 
congruentem (sc. librum) ; ib. 20, i, 30 quod in ius 
vocato paupertino honiini vel inopi — plaustrum 
esse dandum censuerunt; Arnob. 6, 3 paupertini 
cordis excogitatione. His appone ex Tertuiyani scriptis : 
Marc. 114 fp. 62 O) in haec paupertina elementa de 
tertio caelo descendere laboravit (deus melior); 
nat. II 17 (p. 132 R) frugi religio et paupertina 
superstitio. 

perpes pro perpetuus reperitur apud Pacuvium (ap. Fest. 
p. 217) et Plautum (Amph. i, i, 123), nec non apud antiqua- 
rios e. gr. Apul. flor. 17 vox cohibita silentio perpeti, 
et Min. Fel. 11, 5 perpetem vitam mortuis pollicentur, 

et apud Tert. apol. i8 (p. 185 O): in ignem aeque per- 
petemetiugem. 

propitiabilis iam ex Ennio citatur (ap. Non. 155 huic 
est animus propitiabilis,) apud quem significat eura, qui 
facile flectitur; paulo alio sensu Tertullianus hac voce usus est 
ieiun. 15 (p. 293 R.) 'nam qui in istis servit, placabilis 
et propitiabilis deo nostro est.' Hoc enim loco idem 
est atque *gratus* vel 'is, qui jilacet. 

propudiosus, vocem Plautinam (cf. Stich. 2, 2, lo 
men rogas, propudiose?) et, ut suspicor, vulgarem (nam 
adhibuerunt cum Petronius (frag. Tragur. c. 142) tum 
Itala ap. Tert. pud 19 (bis)) omnes fere Afri repetiveruntr 
e. g. Apul. apol. 75 ipse propudiosus; Min. Fel. 
25, 9 Acca Larentia et Flora meretrices pro- 
pudiosae; Gell 2, 7, 20 si imperet uxorem ducere 
infamem, propudiosam, criminosam; Amob. 5, 25 
propudiosi facinoris obscoenitas. Tertullianus, ubi de 
suo dat, semel admisit: pall 4 (p. 938 O.) tacendum autem^ 
ne quid et illi de Caesaribus quibpsdam vestris 
obmussitent pariter propudiosis. 

subverbustus, quae vox ex Plauti fragm. (ap. Fest. 
p. 309 (a) 18) citatur, non nisi in libro de pallio redire satis 
notabile est: cap. 4 ^passivitas offert libertinos in 
equestribus, subverbustos in liberalibus. 

versipellis translata significatione pro versuto vei astuto 
Plautus (Bacch. 4, 4, 12) et Lucilius (fr. 455 Baehrens p. 205) 
scripserunt; quod ab illis Tertullianus mutuatus videtur esse; 
Prax. 2^: tolerabilius erat duos divisos quam unum 
deum versipellem praedicare; praescr. 7 (dialecticam) 
versipellem in sententiis. 

5. Protinus transire libet ad adverbia^ quae priscae latini- 
tatis habitum prae se ferunt. Atque primum locum meretur: 

fortassean, quae vox et priscis scriptoribus et imitatoribus 
eorum pariter in deliciis erat; cf. Sisennam ap. Non. II 101 
*quod fortassean ex voluntate sua summa cum clari- 
tudine celeriter confecisset' et Acc. ib. 542 'fortassean 

sit quos hic non mertet metus' et Varr. r. r. 3, 6, i 
gentilitatis causa fortassean tecum duceret serram; 
ib. 3, 16, £0 hoc dico, quod fortassean tibi satis sit; 
et Gell. 5, 14, 3 fortassean vitio studioque ostentatio- 
nis sit loquacior; ib. 6, 3, 53; 11, 9, 1; 16, 5, 13; 19, 8, 
6 et saepius. 

Tertullianus multis locis 'fortassean* pro ' f o r t a s s e ' 
usus est, e. gr. an. 5 in: fortassean exstruentur magis ad 
auferendum animae corpulentiam; Marc. I 9 fortassean 
non provocentur; ib. I 28 fortassean — parcat; an. 20 
(P- 333f I R*) fortassean et de corpore et de valetu- 
dine aliquid accedat. 

Quae sine magna opera cummulare possum, sed nolo. 

A Sittelio (p. 124) huc trahitur etiam f o r s pro fortasse 
positum, quam voculam praeter priscos poetae epici quoque veterum 
imitatores adhibuerunt (Verg. Aen. 5, 2^2. 12, 183) Com- 
pluries deinde apud Afros reperitur et ex TertuUiano quidem 
haec aficro: cult. f. II 13 in: aliqua fors dicet; ux. 11 2 
fors — putent etiam infidelibus nubere licere; nat. 1 8 
id fors tunc infantes, quia unicum, facilius commen- 
tati paulo modulatius, utpote linguatuli, in inventum 
alicuius interpretationis impegerint; an. ;^2 (p. 353) 
invenirem fors his quoque speciebus animalia. pat* 
3 in: fors ut de supernis aestimetur. 

Non ab re videtur esse hic statim commemorare deprehendi 
apud Tert. etiam fortassis, quae vox ipsa quoque vetustatis 
habitum prae se fert: exh. cast. 9 ex: 'sed in tertium adhuc 
devolveris et in quartum, et fortassis in plures. 

oppido^) ut priscis fere omnibus erat usitatius (cf. Plaut. 
Amph. I, I, 143; mil. 3, 1, 40; Ter. Heaut. 4, 4, 11. Cat. 
54, I Othonis caput oppido est pusillum) ita Quintiliani" 
temporibus oblitteratum erat (teste Quint. 8, 3, 25), sed aetate 
antiquariorum in sermonem reducitur, velut ab Apul. met. 2, 12 
*oppido mira ; et Gell. 6, 7, 2 'oppido quam peritus 
fuit', 13, 5, 6 'oppido bonum' et saepius. Tert. hanc vo- 

M cf. Kalb. Roms Juristen p. 71; Roensch. 1. c. p. 237. 

culam uno tantum loco, ni omnia me fallunt, scripsit et hoc, 
quod memorabile est, in tractatu de pallio c. 3 p. 926 O: capit 
et alia bestiola versiculum, de mediocribus oppido, 
sed nomen grande. 

praeter quam comici poetae prisci interdum usurpant pro 
*magis quam' vel 'plus quam' e. gr. Plaut. Pers. 3, i, 37 *mulier 
nulla erit, quin sit mala, quae praeter sapiet quam 
placet parentibus* ; merc. prol. 94 'lucrum ingens facto 
praeter quam mihi meus pater dedit aestimatas 
merces'. Quem usum Tert. recepit scorp. 11 p. 170 R. 'haec 
si non ita accipiuntur, quemadmodum pronuntiantur, 
sine dubio praeter quam sonant sapiunt. 

Postremum esto : 

humanitus tractare,!) quod est benigne tractare. Quae 
locutio apud Terentium (heaut. i, i, 47) obvenit, unde fortasse 
ad Tert. redundavit: Marc. 111 9 *quia non possent huma- 
nitus tractari ab hominibus*. 

6. Praepositio absque^) post Plautum et Terentium, qui 
hac vocula saepius usi sunt, evanuit fere in litteris Latinis, dum 
reviviscit apud Afros: Salvium Julianum, Frontonem, Apuleium, 
Minucium, Gellium, non apud Cyprianum et Arnobium, neque in 
inscriptionibus Africanis teste Kueblero (Archiv VIII 179). Ter- 
tuUianus saepius hanc praepositionem admisit: 

Prax. 4 absque eo, qui ei subiecit omnia; 

Marc. 11 26 alium absque se omnino non esse; 

Marc. 111 10 absque mendacio; 



^) cf. etiam Marc. V 4 in: 'Atquin non est hoc humanitus 
dictum\ Alibi atque plerumque humanitus exstat pro 
'more humano' vel 'secundum humanam con- 
ditionem; sic iam apud Ennium ann. fr. 83 (Baehrens p. 72.) 

'^) Draeger I 638. Kalb. 1. c. 58. Cicero uno loco ' absque' 
admisit (Att. 1, 19, 1); semel etiam Quint. (7, 2, 44); exltalae 
fragmentis jexempla congessit Roensch. p. 389. 
Vide praeterea quae Brugmannus de hac praepositione egit in 
Mus. Rhen. 32, 485. 

Marc. V 14 resurrectionem confirmavit absque 
qua nec corpus aliud dici capit. 

Adnecto hic locutionem 'prae manuesse', quae post 
Plautum (bacch. 4, 3, 9) et Terentium (adelph. 5, 9, 2s) com- 
pluribus Afris in usu erat (Apuleio, Gellio (19, 8, prae mani- 
bus.) Ex Tertulliani libris haec conquisita sunt: 

apol. 28 ne prae manu esset iure libertatis dicere; 
scorp. 10 fulmina prae manu sunt; Marc. V 11 (p. 309, i O.) 
simpliciori responso prae manu erit esse huius aevi 
dominum diabolum interpretari. 

Memorabile denique est test. an. 4: *prae manu occurrit 
dicere'. 

7. Agmen claudat pronomen quisque,^) quod apud Plautum 
saepius pro quisquis positum reperitur, qui usus in aurea et 
argentea latinitate desideratur, apud Afros autem redit. Nam non 
solum inscriptiones praebent exempla, ex quibus elucet sermonis 
vulgaris hoc fuisse: e. g. corp. inscr. VUI 1027 quisque sapis, 
iuvenis, vivo tibi pone sepulchrum, et ib. 3727 quis- 
que praeteriens titulum scribtum legeris, tactus pie- 
tate praecor ut dicas: Januaria, sit tibi terra levis*, 

sed etiam scriptores Afri, velut Apul. met. 2, 5 (v. d. V). s imu 1 
quemque conspexi t, speciosae formae iuvenem; ib. 7,9 
quique eorum recte sapiunt; Min. Fel. 13, i quisque 
vestrum tantus est, si potuerit, imitetur. 

Ex TertuUiani libris haec affero: 

Jud. 7 *si Aegyptiis Pharao (regnavit) vel quis- 
que ei in haereditario regno successit;' sic enim libri 
dmnes exhibent, Latinius autem perperam correxit *quisquis, 
quod Oehlerus iniuria recepit. Mutavit idem editor Marc. III 20 in 
p. 149 O.: ^amplius nunc supers truimus ea quoque 
paria ex scripturis creatoris, quaeque post 
Christum futura praecinebantur* atque item virg. 



^) Kuehnerus II p. 408 et Draegerus I 101 exempla afferunt; 
praeterea vide Woelfflinii doctissimam dissertationem de ge- 
minatione in lingua Latina (Sitzungsberichtc der bayr. Akad. 
1882. p. 446 sq.) 

vel. 13: 'hanc idoneus est ad conspicienda, quaeque 
inocCulto fiunt, quam iustus ad remuneranda, quae 
soli sibi fiunt.' Utrobique Oehlerus prave, ut mihi quidem 
videtur, hanc codicum lectionem mutavit in 'quaequae*. Nam 
quamquam talis quaestio uodicibus solis diiudicari non potest. 
tamen, quod in loco ex libro adversus Judaeos supra citato lectio 
sarta tecta est et ceteri quoque Afri istum usum vindicaverunf 
eqjaidem malim credere ubique servandum esse 'quaeque', 
Accedit quod forma geminata 'quaequae' apud solos fere inris 
consultos reperitur, id quod Woeliflinius 1. c. p. 448 contendit. 
At hac ipsa re Oehleri coniectura firmari videtur, quam in 
sententiam Woelff linius olim vergit ratus Tertullianum iilam formam 
geminatam ex studio iuris consultorum hausisse. Sed postea hic 
vir doctissimus ipse lectionem * q u a e q u e' praetulisse videtur, cum 
locos supra allatos adhibeat ad probandum Afros interdum pro 
'quisquis' dixisse 'quisque' (Archiv VII 477). 



Caput III. 
De africanismis Tertulliani. 

De sermone Afrorum vel africitate quid viri docti censeant, 
iam supra breviter exposui, quid equidem iudicem, nunc, prius- 
quam ad rem ipsam hoc capitulo tractandam accedam, paucis 
complectar: nonnuUa mea quidem sententia sunt et in syntaxi et 
in formatione usuque vocabulorum, quae, cum alibi aut omnino 
non aut sparsim et raro inveniantur, in Africa autem provincia 
vulgo et constanter deprehendantur, Afrorum propria possint 
appellari. Quorum quantum apud TertuUianum inveniatur, nunc 
explicare conabor, haud ignorans non pauca aut additum aut 
sublatum iri, cum quae proprietates sint africitatis et quae latini- 
tatis totius sequioris, melius constabit. 

A. Ac primum quidem ex syntaxi ea, quae sermoni Afri- 
cano adscribo, afteram. 

a. Principem locum hic teneat: 

genetivus, qui vocatur definitivus, qui apud Tert. quatuor 
generibus apparet: 

1) genetivus, qui proprie vocatur epexegeticus, continens 
id, quod substantivo regenti explicatur ; exemplo sit pat. 1 : 
patientiae sanitatem suspirem necesse est (sanitatem 
i. e. patientiam). 

2. genetivus, qui vice adiectivi fungitur 1) (apud Tert. 
frequentissimus) ; exemplo esto: res. rar. 49 conversatio 
vetustatis (der alte Wandel). Multos huiusmodi genetivos 
Tert. ex 'Itala' mutuatus est, velut: mart. 2 *odor suavitatis* 
(= suavis); apol. 18 in *viros iustitiae' (= iustos). 

3) genetivus Jpendens a substantivo abstracto, quod vice 
adiectivi fungitur, velut Plautinum (mil. 5, i, 41) 'scelus viri' 
= scelestus vir. Qui usus ad sermonem vulgarem pertinet et 
postea in linguas Romanas 2) transiit. Unum exemplum appono : 

idol 2: in mo di co consis teret e t diaboli ingenium 
— et dei dominium (der schlaue Teufel — Gott der Herr). 

4) genetivus substantivi, quod idem vel paene idem signi- 
iicat atque substantivum regens. Cum tres illae genetivi species 
supra nominatae apud alios quoque scriptores deprehendantur, 
hic genetivus solis Afris scriptoribus peculiaris videtur fuisse, in 
quo tumorem quendam inesse recte iudicabis. Aptissima exempla 
attulerunt Schmalzius (gramm. § 65 a 3) 'ira furoris', 
^taciturni tatis silentium', unde nescio, et Sittelius ^) 
I. c. p. 93. 



^) Sittelius Lok. Versch. p. 104 scribit: „Die Ersetzung des Adjektivs 
durch den Geneti/ eines Abstraktums verleiht der Rede ein 
fremdartiges Kolorit." Sed proprium hoc Afrorum non esse vel 
inde elucet, qubd hic genetivus iam apud Suet., Sen. phil, luvenal. 
saepius reperitur. 

-) cf. faquin de cuisinier Mol. TAv. III 6. 
„Der Schurke vom Bedienten" Lessing Em. Gal. IV 3. 

'^) Non recte Sittelius p. 92 contendit: „Fronto, Gellius und, wie 
es scheint, auch Tertullian haben sich von diesem Afrikanismus 
freigehalten." De Frontone ct GeUio iudicium equidem cohibeo. 

Tertullianus, cuius sermo rarius tumore deformatus est et 
magis brevitatem afFectat quam ubertatem, non ita multa praebet 
exempla ad hunc usum certe pertinentia. 

an. 54 omnes labes mundialium sordium (alle 
Flecken des weltlichen Schmutzes); an 54 ex: caeno immun-^ 
d i t i a r u m ; idol. 6: colis nonspiritu villissimi nidoris^ 
alicuius; Marc. 114 ex: quanta obstinatio duritiae 
tuae (nos: Verstocktheit und Hartnackigkeit) ; Jud. 1 minor 
aetate tempororum (populus); pall. 2 diversitatis 
discordiam vices foederant; praescr. 2: (haereses) 
maioris ignis ardorem inferentes (ubi tamen licet genetivum 
subiectivum statuere). 

b. Ablativu8 substantivi abstracti haud raro apud scriptores 
Afros ponitur, ubi potius adverbium exspectaremus, et sunt viri 
docti 1) qui putent hoc esse ortum imitatione linguarum semiticarum, 
quae adverbiis carebant. 

apol. 2 :o sententiam necessitate (= necessario) 
confusam; nat. I 4 atquin temeritate (= temerario modo} 
praesumeretur; Hermog. 11: et iudicium frustra con- 
stituit deus, iniustitia (= iniuste) utique puniturus.. 

c. Ablativus proprie etiam merito est, quod pro 'propter 
inter Afros primus induxit Apuleius (apol. 8), si fidem habere 
Sittelio licet (Jahresber. 1891 p. 236), quem usum Tert. recepit 
apol. 14: Aesculapium canit avaritiae merito, quia 
medicinam nocenter exercebat, fulmine iudicatum. 

d. Protinus commemorandus est U8U8 comparativi et 8Uper- 
lativi afi*icanu8. 

Constat enim scriptores Afros vim et notionem graduum 
non iam recte sensisse, corruptos semitica lingua et comparativo 
et superlativo carente. Ita factum est, ut Tert. ut ceteri Afri 



^) cf. Schmalzium 1. c. § 93 a. 1 et SitteUum 1. c. p. 107, qui falso 
affert apol 21 ' tunc ludaei detractum et sepulchro 
conditum magna etiam militari manu custodiae 
diligentia circumsederunt'. Hoc enim loco ''custodia 
diligentia' haud dubie exstat pro 'custodia diligenti',. 
quae figura TertuUiano frequentissima est. 

non solum diversos gradus velut superlativum et positivum iuxta 
poneretl; (e. gr. paen. 4; bonum atque optimum = xakov 
xdya&ov), sed ut eis etiam promiscue uteretur. 

Superlativum proximus' Tert. utitur, quasi esset posi- 
tivus 2) 

scorp. 3: tam proximum parentem; test. an. 5: quae 
tam proxima hodie sunt; car. Chr. 7: tam proximi 
aberant; res. car. 63: nemo tam proximus tibi; 

Prax. 3: ut — per alias proximas personas ad- 
ministretur. 

Atque etiam comparativum huius superlativi format addita 
vocula *magis*3) 

res. car. 7 (animam) magis deo proximam; apol. 23 
magis fides proxima est adversus semetipsos con- 
fitentes quam pro semetipsis negantes; idol. 11: 
ecce magis proximum praeiudicium; Marc. IV 19- 
transtulit sanguinis nomina in alios, quos magis 
proximos pro fide iudicaret. 

Nec minus comparativo hic illic eadem ratione additur 
magis',*) velut res. car. 45: magis illud prius est (cod. 
'mavis^ quod sensu caret). 



^) In Itala et Vulgata pro positivo vocabuli graeci saepe superlativus 
ponitur (Roensch. 1. c. p. 415 sq.) ; ex Itala T, hunc usum ali- 
quotiens assumpsisse videtiir, quamquam in universum vitat. 
cf. Apul. met. 9, 37 saevis ac ferocissimis canibus 
Amob. 2, 57 fortibus et validissimis. Ceterum videndus 
est Woelflfiinii liber de latina et romana comparatione. 

2) cf.Apul. apol. 9 tam proximum argumentum; similia saepius. 

3) Min. Fel. 19, 2 nonne apertius, proximius, verius? 

*) falso Sittelius I. c. p. 100 huc traxit spect. 13: si ergogulam 
et ventrem ab inquinamentis liberamus, quanto 
magis augustiora nostra, et aures et oculos ab 
idol othytis et necrothytis voluptatibus abstinemus; 
hoc enim loco 'magis' non ad comparativum pertinet, sed ad 
verbum 'abstinemus'. Et alii loci, quos idem vir doctus ex 
TertuUiano (i. e. ex indice Oehleriano) deprompsit, prorsus aUus 
condicionis sunt. 

4 

Praeterea hos metaplasmos sibi permisit : extremior:^) 
an. ^^ ex: nihil plenius, quam quod extremius; 

extremissimus: apol. ig: extremissimi tamen 
eorum non retrosiores reprehenduntur. 

postremissimus:^) cult. f. II 1 in : postr emissimus 
equidem — audeo. 

Pronomen quisque Tert. innumeris locis cum comparativo 
coniunxit, ubi sincerior usus linguae desiderabat superlativum : 
idol. 11: graviora delicta quaeque; an. 9 in: sollem- 
niora quaeque; ux. II 4: pauperiora quaeque tuguria; 
res. car. 17 in: simplicior quisque; ib. 19: manifestiora 
quaeque; ib. 20: insigniora quaeque; Prax. 2: ante 
priores (= primos) quosque haereticos; Marc. . IV 36 
principalior a quaeque; pud. 8: cui etiam condicio 
gratior quaeque de gula erepta est; apol. 50: nec 
quicquam tamen proficit exquisitior quaeque cru- 
delitas vestra. 

Ac fortasse etiam saepius apud Tert. occurrit positivus 
cum pronomine quisque' iunctus nec immerito Schmalzius 
(lat. Stilistik § j4, Handbuch B. II) contendisse mihi videtur hac 
in re Tertullianum omnes superavisse. NonnuHa exempla selecta 
hoc probabunt: 

praescr. 38: sapienti cuique; exh. cast. 12: sapiens 
quisque; Hermog. 19 haereticis mos est simplicia 
quaeque torquere; res. car. 5 in: rudes quique; ib. 63 
praescr. 4; ut probabiies quique manifestentur; 

Prax. 3 in: simplices quique; Marc. I 2 (argumenta) 
quae persuadent perverso cuique; scorp. 5: acerba 
quaeque curare; pat. 4 in: probos quosque servos; 
apol. 11: impiiquique; ib. 39: probati quiqu e seniores; 
nat. n 13 (p. 122 R.) dignis quibusque. 



^) idem apud Apul. met. 1, 8. 7, 2. 

-) hoc iam dixit C. Gracch. ap. Gell. 15, 12, 3; Apul. apol. 

Eadem confusione graduum factum est, ut etiam post 
positivum coniunctio ' q u a m' poneretur, tanquam praecederet 
comparativus. 1) Quamquam hoc iam in argentea latinitate hic 
illic reperitur, tamen Afri primi erant, qui omnem modum exce- 
derent. Nonnulla elegi: 

virg. vel. 17: ut — contenti sint dimidiam frui 
lucem quam totam faciem prostituere; Hermog. i^: 
quaecunque potestas ei quam pusillitas competit; 
Val. 26: quasi aliis fuerit necessarius quam egen- 
tibus salute; Marc. I 24 quid erat perfectae boni- 
tatis quam totum hominem redigere in salutem; 
ib. II 4: quis* dignus incolere dei opera quam ipsius 
imago; ib. II 19 in: bonum (est) fidere in dominum 
quam in hominem et sperare in dominum quam 
sperare in hominem; mart. 2 exisse vos e carcere 
quam in carcerem introisse intellegemus ; nat. 1 4 
mirari quam assequi norunt. 

Positivus pro comparativo imprimis obvenit in enuntiatis 
comparativis, in quibus pronomina correlativa 'quanto — tanto' 
(vel 'quo — eo') solent usurpari. Tert. in hisce enuntialis a) aut 
in altero membro comparativum ponit, in altero positivum, /i) aut 
in utroque positivum. a) Marc. III 9: quanto meliorem et 
perfectiorem deum inducis, tanto (sc. magis) non com- 
petunt iHi exempla; fuga i: quanto frequentiores 
imminent persecu tio nes , tanto (sc. magis) examinatio 
procuranda est; idol. 24: (lex) quo expedita (= expe- 
ditior), hoc plenius administranda; paen. 3: tanto 
potior ad poenam est, quanto (sc. magis) principalig 
ad culpam; ux. II 5: quanto (sc. magis) curaveris ea 
occultare, tanto suspectiora feceris; ux. II 8 : quanto 
(sc. magis) dives aliqua est — tanto capaciorem domum 



1) Hic usus loquendi a Kalbio 1. c. p, 127 ad sermonem vulgarem 
refertur. Loci qui ex Plauto et .Sallustio a Draegero II 646 
afferuntur, aliter explicari possunt. cf. Schmalz-Landgraf : Reissigs 
Vorlesungen III )72 a. Kuehner II 972 a. 6. 

— requirit; cult. f. 11 9: tanto maior fit concupi- 
scentia, quanto magno (sic cod. Agob., reliqui magni') 
fecit; ux. II i: quanto nubere in domino (sc. magis) per- 
petrabile est — tanto culpabilius est non observare; 
Jud. 10 et Marc. 111 18 (sacramentum) quanto incredi- 
bile, tanto magis scandalum futurum — quantoque 
magnificum, tanto magis obumbrandum. 

/S) test. an. 5 in: testimonia animae quanto vera, 
tanto simplicia, Marc. 11 11: quanto (sc. magis) malum 
iniustitia, tanto (sc. magis) bonum iustitia; nat. II 12: 
quanto (sc. magis) diffusa res est, tanto (sc. magis) sub- 
stringenda nobis erit: ux. 11 3 quanto (sc. magis) po- 
testas vitandi fuit, tanto (sc. magis) crimine oneratur. 
e. Quicunque Tertulliani libros accuratius perlegerit eum 
puto miraturum esse U8um eius temporum : videtur enim ab usu 
priorum scriptorum adeo differre, ut vix certam stabilemque 
rationem quam secutus sit possimus cernere. Miram illam per- 
mutationem et confusionem temporum, quae apud alios quoque 
scriptores Afrorum lectorem perturbat, fuerunt viri docti qui ad 
indolem et eruditionem Afrorum semiticam referendam putarent. 
Imprimis Blasius (Geschichte des Irrealis im Lateinischen 
p. 32 sq. et Geschichte des Plusquamperfekts im Lat. p. 98 sq.) 
studuit demonstrare Afros perductos lingua punica subtile di- 
scrimen temporum latinorum non iam sensisse. Docet enim ille 
vir doctus in linguis semiticis duo tantum tempora fuisse, per- 
fectum et imperfectum, quorum illud non solum tempus perfectum 
et plusquamperfectum, verum etiam tempus praesens et futurum, 
quin etiam tempora quae vocantur relativa, velut coniunctivum 
imperfecti et plusquamperfecti potuerit exprimere, hoc autem (sc. 
imperfectum) ipsum quoque pro coniuuctivo imperfecti latini usur- 
pari. Quae cum ita sint, non esse mirum Afros cum tempora 
praeterita conturbavisse tum tempora relativa, quae in lingua 
punica et perfecto et imperfecto reddi potuerint, prorsus mendose 
et sine ulla regula commutavisse et variasse. Blasius igitur con- 
tendit (et ante eum iam Sittelius 1. c.) imprimis permutationem 
coniunctivi imperfecti et plusquamperfecti Afris peculiarem esse. 

cum in tota latinitate paene nusquam ante Afros deprehendatur, 
et observavit plerumque eam in enuntiatis finalibus et condicio- 
nalibus reperiri. 

Quam Blasii demonstrationem confiteor primo obtutu habere 
aliquid quo capiat nos et ipsum me initio ea captum fuisse, 
sed exemplis quae ille congessit quaeque ipse addideram denuo et 
accuratius examinatis intellexi illius opinionem speciosiorem quam 
veriorem esse et Tertullianum, ubicunque illa tempora mutare 
videatur, discrimen temporum optime sentire et in universum 
aptissimum tempus solere ponere. Id sane libenter concedo non 
semper facile esse cognitu, cur scriptor tempora commutaverit, 
sed pierumque causa probabilis erui poterit. 

Nonnulla ad f rmandam meam sententiam iam nunc afferam, 
cetera vero fortasse postmodo accuratius tractabuntur. 

cf. apol. i6 ex: 'haec ex abundanti (sc, attulimus). 
ne quid rumoris inrepercussum quasi de conscientia 
praeterissemus*. Exspectas hoc loco haud dubie praeterire- 
mus\ sed plusquamperfectum multo efficacius est, cum exprimat 
*ne praeterisse videamur. Eadem fere res est de hoc loco: 

pall. 5 extr. : 'margarita namque vel ipso nomine 
pretiosa dehausit, credo, ne mendicius patre 
coenasset*, optimo iure coenasset* hic positum est, non 'coenaret', 
cum Tert. exprimere velit: ne mendicius patre coenasse diceretur 
vel dici posset*. 

Huc etiam traho cult. fem. I2: sic remuneraverunt 
(angeli), ne eis (i. e. feminis) profuisset felicitas sua, 
sed ut devectae de simplicitate et sinceritate 
una cum ipsis in offensam dei pervenirent. Non sine 
ratione T. hic scripsit 'profuisset*, quod explicare possumus ne 
eis profuisse videretur. 

Alia causa subest in huiusmodi exemplis : Marc. III 11 
et utique debuerat phantasmatis scenam decucur- 
risse, ne originem carnis non desaltasset, qui 
personam substantiae ipsius egisset. 

Desideramus hic desaltaret*, sed plusquamperfectum 
'desaltasset* attractum est praecedente plusquamperfecto debuerat. 

pall. 1: civitas suopte arbi trio mutare properavit^ 
ut adpulsum Scipionem ante iam de habitu salu- 
tasset, Romanum praecoca. Voce ante, quae significat 
'ante adpulsum Scipionem* effectum est ut scriberetur salutasset', 
non — quod exspectes — • salutaret*. Iniuria praeterea Blasius 
(Plqpf. p. 99) attulit scorp. 6 ib: evulsum enim hominem 
de diaboli gula per fidem iam et per virtutem incul- 
catorem eius voluit (sc. deus) efficere, ne solummodo 
evasisset, verum etiam evicisset inimicum. 

Tert. plusquamperfecto utitur, quod de re acta, non iam 
agenda loquitur. Martyrio enim peracto homo iam diabolum 
evasit et evicit. 

Saepissime Tert. tempora supra nominata in enuntiatis 
condicionalibus confundere videtur. Permultis enim locis coniun- 
ctivus imperfecti iuxta coniunctivum plusquamperfecti invenitur, 
uhi sinceriore usu temporum alteruter flagitaretur. Poetica quae- 
dam libertas hic subesse videtur, quae ex variationis studio orta 
est. Nam etiam poetae nonnulli, *) qui minime Afri erant, ut 
vitarent terminationes similes, commutaverunt illa tempora, imde 
evincitur ad semiticam linguam hoc non pertinere. cf. cult. f. 
II in: Si in terris moraretur fides — nullavestrum 
— laetiorem habitum — appetisset, ut non magis in 
sordibus ageret et squalorem potius affectaret. 
Memorabilis praetes ceteros est locus qui exstat Jud. 2 : ' s i 
dominum deum suum dilexissent (sc. Adam et Eva), 
contra praeceptum eius non fecissent; si,proximum 
diligerent — persuasioni serpentis non credidissent'; 
post quatuor plusquamperfecta deinde subito iterum imperfectum 
emergit 'nec falsum asseveranti diabolo participes 
efficerentur', deinde rursus plusquamperfecta sequuntur. 



^) ex Claudiano eiusmodi exempla attulit Birtius praef. p. CCXXUI. 
Memorandus ex Tert. ipso locus, ex quo variationis studium 
optime elucet nat. 110 (p. 75, 16 R.) 'qui de pluribus 
suscipit aliquem, eum, quem non suscipit, despexit'. 
Vitare vides Tertullianum 'despicit', quod iuxta ^suscipit' 
molestum esset. 

Talia plura ex Tert. afFerre non difficile est, *) sed nunc nobis 
non necesse. Breviter autem hic duos locos attingere oportet, 
in quibus tempora alia causa permutata sunt: monog. 3 in: 
etiamsi totam et solidam virginitatem sive conti- 
nentiam paracletus hodie determ inasset, ut ne 
unis quidem nuptiis fervorem carnis despumare 
permitteret, sic quoque nihil novi inducere vide- 
retur '. Hoc loco qui offenditur imperfecto 'videretur post 
plusqpf. 'determinasset' posito, ne obliviscatur 'inducere exstare 
pro induxisse et praesens propter vocem 'hodie adhibitum esse. 
ieiun. 1 in: 'monstrum scilicet haberetur libido sine 
gulo, cum duo haec tam unita atque concreta sint, 
ut si disiungi omnino potuissent, ipsi prius ventri 
pudenda non adhaererent*. 'potuisset* pertinet ad tempus, 
quo natura humana creabatur, 'adhaererent* autem idem significare 
apparet quod *adnexa essent*. 

B. Quoniam de proprietatibus africitatis ad syntaxin per- 
tinentibus dixi, nunc animum dirigamus ad U8um vocabulorum. 
Qua in parte in memoriam revocari debet, quod iam in principio 
capitis II (de archaismis) exposueram, multa esse, quae non certo 
sciamus utrum ex sermone vulgari petita sint» an ex studio 
poetarum imprimisque veterum emanaverint, an ab Afris ipsis 
nove ficta sint. Facile igitur in eis, quae enumerabo, subrepserint 
aut ea, quae cum videantur ab Afris ipsis in usum inducta esse, 
tamen iam apud priscos scriptores in usu fuerint, quamquam in 
in exiguis linguae priscae fragmentis non iam cernuntur, aut ea, 
quae magis toti latinitati sequiori attribuenda sint quam afri- 
citati soli. 

1. Substantiva et adiectiva. 

a. Non est dubitandum, quin Afri adamaverint substantiva 
cum 'in privativo' formata. Woelfflinius 2) enim observavit huius- 
modi sustantiva exceptis paucis apud priores scriptores exemplis 



1) cf. idol. 18 p. 52, 22 sq. R.; pall. 4 p. 940 0. latraret 
(= latrasset) — detulisset. 

2) Archiv IV 400 sq: Roensch 1. c. p. 216 sq. 

a solis fere Apuleio, Gellio, TertuUiano, Cypriaiio usurpata esse. 
Ego autem missis ambagibus ad usum loquendi Tertullianeum 
accedam, contentus ea vocabula congessisse, quae Tert» novavit. 

immisericordia (a A): spect. 20: studemus immi- 
sericordiae extra" amphitheatrum; 

immoderantia (a ?.): bapt. 20; temptationes pleni- 
tudini et immoderan ti ae ventris appositas; 

immundus (a A): cult. f. I 4; cultum dicimus, 
quem mundum muliebrem vocant, ornatum, quem 
immundum muliebrem convenit dici; 

impraescientia (a ?>): Marc. II 7: deceptus ex 
impraescientia futuri; 

improvidentia (T.) Marc. II 23 ex: (deus) qui non 
levitate aut improvidentia sententias vertit. ib. V l. 

inbonitas (a A) mart. 3: ubi omnis duritia et 
inbonitas et insuavitas constitit. 

incongruentia {a X) an. 6 (p. 305 R.): mirabimur 
incongruentiam provocantis; 

inconvenientia (Tp.) Marc. IV 26 (p. 198 O.): hac 
inconvenientia voluntatis et facti agunt ethnici 
nondum a deo instructi; 

incriminatio (a l) res. rac. 2;^ sub fin.: ad palmam 
incriminationis (knl ro ^Qa^uov ttjg aveyxhjaBiog) ; 

inexperientia {d X): an 20 obtundunt (sc. valentiam) 
inscitiae ignaviae desidiae libidines inexperientiae; 

infructuositas (d X) rec. car. ^^: ad instar Judaicae 
infructuositatis; 

inhonestas (T.) Marc. V 5 (p. 289 O.) vetera stulti- 
tiae et infirmitati et inhonestati — deputari possunt; 
Tud. 14. 

inobaudientia (d A) Marc. IV 17 ex: inobaudientiam 
illis exprobrare posset. 

insufficientia (Tp.) ux. I 4: saecularis concupiscentia 
causas habet gloriam, cupiditatem, ambitionem, insuffi- 
cientiam. 

invalitudo (T.) Val. 21: de animalibus scilicet 
censu in valitudinis spiritalia accedere; 

involuntas (a l) apoL 45: 'ex involuntate* ex 
coniectura Rigaltii et Latinii; Oehlerus codicum lectionem 
recepit 'ex voluntate ; 

irrecogitatio (a k) exh. cast. 4 'quasi irrecogi- 
tationem excessus suipassa'; sed hanc codicum lectionem 
Oehlerus respuit, praeferens coniecturam Ursini Mam recogi- 
tationem*. 

b. Constat deinde apud posteriores scriptores latinos Sub- 
stantiva verbalia in — tor et — trix desinentia magis magisque 
accrescere, quae verba etsi non proprie ad africitatem pertinent, 
cum iam in argentea latinitate increbrescant, tamen quod apud 
nullum scriptorem tanta eorum ubertas est, quanta apud Apuleium 
et Tertullianum, ea saltem recensere liceat, quae apud istos solos 
vel primos videntur occurrere. (De vocibus a Tertulliano novatis 
iam a Schmidtio disputatum est.) 

dilector, quod Apul. flor. 9 ( atque ego me dilec- 
torem tuum profiteor) induxit, receptum est a Tert. Marc« 
IV 2^ parvulorum dilector. 

improbator primus Apul. de deo Socr. 16 dixisse vi- 
detur: *malorum improbator, bonorum probator'; 
idem redit apud. Tert. pat. 5 (p. 598 O.) 'talis igitur excetra 
delictorum cur non dominum offendat impr obatorem 
malorum'. 

insecutor reperitur et apud Apul. met. 7, 2 'quo velo- 
cius frustatis insecutoribu s procul ac procul abderet 
sese* et apud Tert. apol. 5 'tales semper nobis inse- 
cutores, iniusti, impii*. 

oblectator legimus apud Apul. flor. 17 'hic (Arion) 
misericordium belluarum oblectator' et Tert. cor. m. 
8 ex: deus oblectator hominis sui. 

prospector scripsit Apul. de deo Socr. 16: 'deus in 
rebus incertis prospector*, Tert. orat. 1 deus pro- 
spector humanarum necessitatum* cf. Marc. IV 34. 

captatrix usurpat Apul. de dogm. Plat. 2,8 alia vero 
adulandi scientia est, captatrix verisimilium', Tert, 
cor. m. 13: est enim omnis publicae laetitiae luxuria 
captatrix'. 

repertrix utitur ut Apul. apol. 18 paupertas om- 
nium artium repertrix, ita Tert. pud. 7 ex: nec gaudium 
confert repertrici ecclesiae. 

c. Eadem fere res est de nominibus in — 8U8 vel — tu8 

exeuntibu8, quae aliqua ex parte iam scriptoribus argenteae aetatis 
probata, maxime ab Apuleio et Tertulliano aucta sunt.*) 
Exemplo sint: 

cogitatus quod, postquam Seneca praeivit ep. 11 extr., 
legimus apud Apul. met. 4, 5 divinato et antecapto meo 
cogitatu, Tert. quoque exhibet an. 58 (p. 395 R.) solos 
cogitatus et nudas voluntates censura divina per- 
sequitur; exh. cast. 1 carnis necessitas cogitatum 
m o V e t ; et saepius. 

increpitus primum obvium apud Apul. de deo Socr. 19 
increpitu indignatum Amorem recinendo placare*, 
repetitum est a Tert. Marc. IV 8 iussu et increpitu dae- 
monia expellens. 

Ceterum satis habeo quae nomina Tert. novovit recensere. 

aborsus (= abortus) (T.) an. 37; nam et Mosei lex 
tunc aborsus reum talionibus indicat; fuga 9 ex: 
nolite in lectulis nec in aborsibus et febribus molli- 
bus optare exire. 



^) Pauca ad vetustiores scriptores recedunt, velut offensus, vox 
apud Lucretium obvia, quae reperitur Marc. IV 39. 
Recte Schmidtius lat. Tert. I 14 exponit: 'Ciceronem et ipsum 
hac in verborum fictione versatum esse constat, sed ita, ut apud 
eum novorum non aliae nisi ablativi formae occurrant. Ter- 
tuUiano autem sicut Appuleio imprimis horum tertius casus 
celeberrimus est praeter sextum, cuius usus ex natura horum 
vocabulorum ad verbi rationem proximae accedentium facile 
intellegitur\ 

antistatus (d A) VaL 13: expiatum — paedago- 
gatum — reformatum — ornatum — Angelorum 
comparaticium antistatum (analogia!) 

deceptus (T.) an. 18 (p. 327 R.) deceptui faciles; 
Marc. III 6. 

defunctus (= mors) {ii A) Val. 26: quo congressui 
et conspectui et contactui et defunctui ingratis 
subiaceret. 

denotatus (a A) pall. 4 p. 941 O. quantum denotatui. 
detentus (d X) Val. ^2: neque detentui neque 
conspectui obnoxii; 

discipulatus (Tp.) Marc. IV 3 in: a discipulatu 
Lucae; praescr. 22 habens in comitatu, in disci- 
pulatu, in convictu; 

educatus {d A) res. car. 60 : discessuro concubitu 
et fetu et educatu. 

effatus (T.) an. 6: impingi et pedes in incessum 
et manus in contactum et oculos in conspectum et 
linguam in effatum (analogia!) cf. nat. II 11; 

eruditus {d A) Val. 29: eruditu huius fides augetur; 

expiatus (a A) Val. 13: Enthymeseos et coniun- 
ctae Passionis expiatum; 

iaculatus {d X) spect. 18: non probabis usquam 
vanos cursus et iaculatus et saltus vaniores; 

ingestus {d X) res. car. 42 ab immortalitatis ingestu; 

inquilinatus {d k) an. 38 sub f.: desiderabit itque 
inquilinus ex causa et necessitate huius nominis 
profutura domui toto inquilinatus sui tempore; 

mutatus {d A) pall. 4 (p. 937 O.) cum incredibili 
mutatu; 

obnexus {d X) Marc. IV 37: dissolvens violen- 
tiorum contractuum obnexus: 

obventus {d X) an. 41 in: ex obventu spiritus 
nequam superstruitur ; 



Digitized by VjOOQIC 



— 60 — 

[pertractus {a A) orat. 5 edit. Gang.; Reifferscb» nunc 
legit 'per tractum'.] 

paedagogatus (« A) Val. 13: Christi et ^piritus 
Sancti paedagogatum ; 

postumatus (a A) Val. 35 in: Sunt qui nec prin- 
cipatum Bytho defendant, sed postumatum; 

praegnatus (T.) car. Chr. i ex: et conceptus et 
praegnatus et partus virginis; Marc. III 13: 

[praescriptus (a i) exh. cast. 3 de humano sensu, 
non de divino praescriptu; ubi tamen Agob. exhibere 
videtur praescripto.] 

praetractatus (a }) fuga 4 in: ex hoc ipso prae- 
tractu; 

praeventus (a X) Marc. V 12 med.: ne contristemur 
mortis, si forte, praeventu; 

prolatus (a X) Val. 33: facillimo prolatu (cod. 
'facillime prolatum', quod ineptum videtur); 

promotus {cc }) cor. m. 3 ex: ad omnem progressum 
atquepromotum; 

recidivatus (T.) an. 2%: Samius sophista Platoni 
auctor est de animarum recidivatu; res. car. i. 18. 30. 

recogitatus (T.) ieiun 7 ex: ex recogitatu prae- 
dicatorum temporum; pall. 6. 

recordatus (T.) res. car. 4 (carnem) et visui et 
contactui et recordatui tuo ereptam; 

reformatus (ci A) Val. 13: Aeonum tutelarem re- 
formatum; 

retractatus (T.) praescr. 7: idem retractatus im- 
plicantur; apol. 4 et saepius; 

retractus (Tp.) scorp. 1 in: bellicam machinam 
retractu tela vegetantem de scorpio nominant; 

secundatus (a X) an. 27 in: si alteri primatum 
damus, alteri secundatum; 

spadonatus {a X) cult. f. II 9 : se spatonatui ob- 
signant: 

structus (Tp.) an. i8 (p. ^ij R.) neque animum 
aliud quid esse quam animae suggestum et structum; 

submersus {a X) an. ^2 (p. 353 R.) (anima) ascensu 
etiam scalarum fatigabilis, submersu etiam pi- 
scinarum strangulabilis; 

submissus (a A) Marc. V 16 (p. ^22 O.) qui eas 
submissu erroris ulciscitur; ed. princ. praebetea sum- 
missu , quod recte Oehlerus correxit. 

univiratus (T.) ux II 1: qul nuper te ad univiratus 
et viduitatis perseverantiam hortatus sim; 

viduatus (a A) virg. vel. 9: scio alicubi virginem 
in viduatu — collocatam. 

Jam ex hoc recensu elucet Tertullianum talia substantiva 
mirum quantum in deliciis habuisse. 

d. Hinc fiat progressus ad substantiva aiiquot in — io 
exeuntia, qua scriptoribus Afris peculiaria videantur esse. 

mussitatio, qua voce Apul. (met. 8, 4 tacita prius 
servata mussitatione) et Tert. (pud 7 nihil ad Phari- 
saeorum mussitationem respondisse; ib. 9) soli usi sunt. 

obsignatio obvenit et apud Gell. 14, 2, 7: 'tabularum 
obsignatione*, et Amob. II 56: veritatis obsignatione 
munitum' et Tert. bapt. 13 obsignatio baptismi'. 

ostensio occurrit apud Apul. met. 3, 9 'luctantem me 
ac diu renuentem praecedens facinus instaurare nova 
ostensione lictores compellunt* atque Tert. Marc. V 4 
haec sunt enim duo testamenta, sive duae ostensiones'. 

praesumptio^) audaciam vel nimiam spem significans 
cum apud Apul. reperitur (met. 8, 2S contra plagarum do- 
lores praesumptione munitus) tum apud Tert. cult. f. II 2 
praesumptio impedimentum timoris. 

ruratio ab Apuleio usurpatur pro vita rustica vel rebus 
rusticis cf. flor 15: ruratio omnis in sarculo et surculo'; 



^) alicubi haec vox praeiudicatam opinionem et falsam sententiam 
significat, velut apol. 49. 

apol. 56 diis rurationis*. In textum novum Tertulliani haec 
vox per coniecturam venit; Merkelius enim nat. II 5 (p. 103) 
apte coniecit: rurationem' pro 'mutationem', quod cod. 
Agob. exhibet, sensu autem caret: ita ut nunc legatur: item 
sidera', signacula quaedam temporum ad rurationem 
notandorum'. 

e. Firmiter deinde mihi persuasum est Afros, praesertim 
Apuleium et Tertullianum, magis quam priores scriptores 8ub- 
stantivis in — mentum ^) formatis delectatos esse. 

Nonnulla hic locum obtinere liceat: 

augmentum, quae vox antea terminus qui vocatur tech- 
nicus sermonis sacerdotalis fuerat, in alio sensu redit apud 
posteriores scriptores (etiam ICtos), nec non apud Tert. Marc. V 
18: ita cuius invenio praecepta et semina praece- 
ptorum vel augmenta, eius apostolum agnosco. 

crementum post Varr. (sat. Men. 39, 3) et Plin. mai. 
(11, 37, 149) scripsit Tert. an. 51: crementa unguium et 
comarum'; res. car. 58 'unguium et capillorum facilia 
crementa'. 

indumentum primus Bassus apud Gellium dixisse videtur; 
postea scriptores eccleeiastici, velut Tert. ux I 7 in: superven- 
turo indumento incoi ruptibil it atis. 

inquinamentum post Vitruvium Gellius et TertuUianus 
adhibuerunt; cf. nat. I 10 (p. 80 R.) super inquinamenta 
poenaram; apol. 15. 30 et saepius. 

figmentum prope onmes Afri videntur usurpasse; praeter 
Apuleium enim vide Min. Fel. 11, 9 omnia ista figmenta 
male sanae opinionis; Gell. 20, 9 figmenta verborum; 

Tert. Jud. 1: huic figmento universus Israel 
— honorem dederunt; Val. 24: de homine figmenta; 
res. car. 30 etsi figmentum veritatis in imagine est, 
imago ipsa in veritate est sui. 



^) Multa, quae in 'Itala' obveniunt, enumerat Roenschius I. c 
p. 22 sq. cf. Schmidtii 1. c. I 26. 

fulcimentum, vocem ICtorum quoque, post Apuleium 
admisit etiam Tert. res. car. 6i : victus fulcimenta. 

supplicamentum legitur apud Apul. met. 11, 20 'sa- 
cerdos rem divinam procurat, supplicamentis solem- 
nibus deae litat* (sic. v. d. V.) et Tert. Jud. 5; 'vanum 
supplicamentum*. 

Adnecto denique nonnulla, quae Tert. novavisse videtur, 
omissis eis, quae ex 'Itala originem ducere verisimile est. 

decoramentum (Tp.) cult. f. II 12: etsi quae leges 
a maritalibus et matronalibus decoramentis coerce- 
b a n t ; . 

exsecramentum (Tp.) apol. 22 in: exsecramenti voce; 

obligamentum (Tp.) idol. 15: per consecrationis 
obligamentum; cor. m. 14 in. 

superindumentum (T.) res. car. 42: a superindu- 
mento; Marc. III 24, V 12. 

suppliciamentum (a A) fuga 9: 'timor supplicia- 
mentum habet' quod Rig. coniecit pro supplicamentum' 
codicum. 

f. Hoc substantivorum in — tor, — tus, — io, — mentum 
exeuntium ambitu absoluto meum est transire ad alia substantiva 
«et adiectiva, quae ab Afris potissimum videantur usurpata esse. 

cx. substantiva. 

aquariolus = leno invenitur apud Apul. apol. 78 'hisce 
auditis exacerbatus aquariolus iste uxoris suae ita ira 
extumuit* et Tert. apol. 43 primi erunt lenones, per- 
ductores, aquarioli*. 

cataclista (i. e. vestis pretiosa) fortasse in usu imprimis 
Afrorum erat; cf. Apul. met. 11, 9 (p. 259 v. d. V.) 'veste 
uivea et cataclista praenitens sequabatur chorus'; et 
Tert. pall. 3 in: et pavo (dat.) plumai vestis et quidem de 
cataclistis, immo omni conchylio pressior. 

elucus, qua voce Gell. 16, 12, 3 usus est: ' akvHVy 
«unde elucum quoque esse dictum putat', etiam apud Tert. 

reperitur, con m. 7: hederae natura sit cerebrura ab eluco 
defensare. 

ignoscentia (= avyyPoifit^) occurrit et apud GeU. 7, 3, 47 
ignoscentias utiles esse rebus humanis docet et apud 
Tert. paen. 7 clausa licet ignoscentiae ianna. 

impossibiltas ut multa in — tas desinentia abstracta 
Afri sibi finxerunt; cf. Apul. met. 6, I4 'impossibilitate ipsa 
mutata in lapidem Psyche*; Tert. bapt. 2 extr.: (deus) in 
stultitia et impossibilitate materias operationis suae 
instituit. 

lucifuga post Senecam (ep. 122 extr.) soli videntur usi 
esse Afri; cf. Apul. apol. 16 ex: cum ipse humilitate abditus- 
et lucifuga non sis mihi mutuo conspicuus; Min. FeL 
8, 4 latebrosa et lucifuga (cod. lucifugax)»natio; Tert. res, 
car. 47 ex: lucifugae isti scripturarum; Val 3 in (serpens) 
lucifuga bestia. 

pisculentumt huc trahi debet; significat enim hoc 
adiectivum neutrale substantive adhibitum apud Apul. (apol. 31) 
et Tert. cibum ex piscibus confectum: Marc. II 20 in: sepiae 
isti, quorum figura illud quoque pisculentum.de 
cibis lex recusavit*. Contra in prisca laiinitate hoc adie- 
ctivum valebat 'plenus piscium*. (e. g. Plaut. rud. 4, 2, 2 
qui salsis locis incolit piscu lentis). 

praepotentia^) formatum ab adiectivo praepotens ut 
'praestantia' a *praestans , significans magnam potentiam legitur apud 
solos Apul. mund. 26 'horum (sc. regum) praepotentiam 
— lenocinium vitae effecerat celsiorem' et Tert^ 
Marc. II 7 praescientia et praepotentia dei. 

^. adiectiva. 

coaetaneus habet Apul. met. 8, 7 (v. d. V.) illum 
amicum, coaetaneum contubernalem, fratrem denique, 
addito nomine lugubri ciere; idemque Tert. an. 31 (p. 351 R.): ' 
(anima) certe vel coaetanea suae mortis, ut aevum,^ 



\) Aequo modo Tert. sibi finxit: praecellentia (a. praecellens) 
apol. 23; et adiectiva: praedifficilis bapt 2 extr. ; praeo- 
pimus paen. 8; praefortis car. Chr. 5. 

quod reliquisset iterum recepisset; Hermog. 6: cui ma- 
teria coaetanea est. 

congrex admisit Apul. met. 7, 16: equinis armentis 
namque me congregem pastor aliquando permisit; 
translate autem Tert. paen. 11: nullis commessationibus 
congreges. 

graecatus (= qui Graecos sapit) legimus apud Apul. 
apol. 87 epistula graecatior. Pluralem scripsit Tert. pall. 4 
(p. 939 O.), si recte coniecit Gangneius 'graecatos decet' 
pro eo, quod codices exhibent 'graecatur decet*, quod sane 
defendi potest, si, quod editores faciunt, ' decet' mutatur in di c e t*. 

indefectus praebent Apul. de deo Socr. 4: viva- 
citas aeterna et indefecta et Tert. pall. 3: Chameleon 
ieiunus semper et indefectus; apol. 21: manet integra 
et indefecta materiae matrix. 

ineffigiatus (= cifiOQcpog) apud Apul. saepius legitur> 
apud Gell. 17, 10, 3 ut illa bestia fetum ederet ineffi- 
gatum informemque'. Tert. hoc adiectivo usus est an. 9: 
anima indissolubilis et ineffigiata; (cf. ib. 22: definimus 
animam dei flatu natam, immortalem, corporalem, 
effigiatam). 

inunitus pro unitus a nonnullis viris doctis addubitatur. 
Cod. enim Florent. Apulei praebet met. 11, 27 'quamquam 
enim connexa, immo vero munita ratio numinis religio- 
nisque esset*. Van der Vliet in textum recepit Hildebrandi 
coniecturam inunita, suo iure, ut puto. In textum Tertulliani 
idem adiectivum recepit Oehlerus Val. 29: 'triformem naturam 
primordio professi et tamen inunitam in Adam*. Cod. Vindob 
et Leid. exhibent unitatem', ex qua lectione perversa Hildebrandus 
voluit restituereunitatam', Pamelius *unitam*, quorum hoc mihi 
magis arridet quam illud, nisi Oehlero adstipulandum est. 

Minus dubium est 'invincibilis', quod optimi cod. 
praebent Apul. apol. 35 ex: gravia et invincibilia', 
quod Hildebrandus tamen maluit mutare in 'vincibilia', sed 
iiiiuria. Apud Tert. Hermoq. 11 lectio invincibile et insu- 
perabile malum' sarta tecta est. 

5 

laciniosus proprie est lacinias habens vel fimbriatus, 
ut saepis apud Plinium (n. h. 25, 10. ^2, 6). In translata autem 
significatione, ubi est impeditus vel implicatus' Afris peculiare 
videtur esse. Apul. met. i, 7, ubi sane sunt qui legant lacu- 
nosa\ Tert. virg. vel. 4: sermo laciniosus et onerosus 
et vanus est; Marc. IV 1: compendiatum est enim 
novum testamentum et iegis laciniosis oneribus 
expeditum; ib. 29: expediti esse ab impedimentis 
laciniosae vitae et implicitae. 

natatilis ab Apul. mund. 28 in numero plurali substan- 
tive usurpatur: 'natatilium et terr estrium greges*, a Tert. 
adiective Hermog. ;^^: 'natatiles et volatiles animae\ 
Ad africitatem certe pertinet adiectivum passivus, de quo recte 
Hildebrandus ad Apul. met. 6, 10 iudicat: 'Vox passivus, cuius 
duplex est apud Apuleium significatio et eius, quod pati potest et quod 
est promiscuum, mere Afrorum propria videtur esse, cum apud solum 
Apuleium, Tertullianum, Amobium iisque posteriores inveniatur. 

cf. Apul. 1. c: seminum istorum passivam conge- 
riem; ib. 9, 36 passivis morsibus. Tert. hac voce semper 
in altera significatione (= promiscuus vel vagus) videtur usus 
esse. ^) cf. praeter alios locos car. Chr. 24: 'alium (sc. Jesum) 
ceteris passivum', ubi fere idem valet atque communem 
vel vulgarem'. nat. II 1 ex: ut (divinitas) neque fabulis 
indignis contaminetur neque adoptionibus (Wissowa: 
adoptationibus) passivis iudicetur. Sic etiam adverbium 
passive' pro passim vel promiscue positum est: ieiun 2: 
'quae (i. e. stationes) passive currant'. Nec aliter res se 
habet de substantivo passivitas', quod exstat pro ratione 
promiscua vel inconstantia. Exemplo sint : an 4: differentiae 
autem sua habendo loca et tempora habent ali- 
quando et passivitatis commercia' (die Reziprozitat der 



^) Arnobius hoc adiectivo utitur pro ' passibilis' 2, 31 : argu- 
menta sunt praesto, quibus anima passiva atque 
interibilis invenitur'. Contra Firm. Math. de err. prof. 
rel. 5, l dicit 'passivas cupiditates' eas, quas passim 
homines sectantur. 

Gemeinsamkeit apte vertit Kellnerus) ; cor. m. 8: passivitas 
fallit obumbrans corruptelam conditionis' quod 
Oehlerus interpretatus est: 'promiscuus rerum usus vel 
frequentatio, promiscua frequentia/ Plura exempla 
Oehlerus ad hunc locum congessit. 

pompaticus vocabulum mere Africanum fuisse verisimile 
est ; cf. Front. ad Marc. Caes. III i6 nuper coepisti legere 
ornatas et pompaticas orationes; Apul. met. lo, 29 
pompatico favore deducor; Tert. cult f. II 9 si quas 
(feminas) ratio compellit ita pompaticas progredi; 
Val. 16: ibi demum adventu pompatico eius con- 
c u s s a. 

suspectus sensu activo pro suspicaci a primis Afris 
usurpatum est, *) velut ab Apul. met. 9, 20; Tert. apol. 21 : 
ne discipuli furto amoliti cadaver fallerent su- 
s p e c t o s ; cult. f. II 4 ex: quid gestis aut suspecto aut 
non desideranti placere? Val. 21: quomodo ergo 
solus sibi videbatur, etsi non certus, saltim 
suspectus de aliquo factitatore? 

Claudat agmen participium v a c a n s , quod Tert. hic illic 
ut adiectivum vacuus' 2) pro inanis' adhibet; exemplo sit ieiun 11 
in: 'eos retundamus, qui haec velut vacantia infir- 
mant.' Idem usus observatur apud Gell. 6, 5, 6 vacantia 
ac non necessaria excidere.* 

2. Verba. 

Adnecto substantivis et adiectivis nunc verba, quae propria 
sint Afrorum vel nonnullorum Afrorum. 

a. Jam supra vidimus scriptores Afros sermonem priscum 
imitatos verba cum praepositione cum* composita amavisse pro 
simplicibus ponere. Nunc aliqua cum probabilitate evincere me 
posse spero, aliis quoque verbis compositis eos esse delectatos. 



^) Hoc sane etiam Claudianus habet, qui Afer non est: cf. 8, 278 

(p. 160 B.) neu dubie suspectus agas. 
-; Latissime apud Tert. patere usum verbi vacare pro 'super- 

vacuum vel otiosum esse' adhibiti vix opus est exemplis probare. 

Adeas sis indicem Oehleri. 

Ac de verbis quidem cum 'ob' formatis Hildebrandus ad Apul, 
met 4, 20 haec explicavit: 'In universum hoc observari licet 
Afros compositis verbis in ob — delectatos esse/ Affert ad hoc 
probandum met. 3, 2o: se obmiscent*; ib. 11 p. 769 
'obblateratis et obauratis*; apol. p. 568 'obcantata'; 
met, 6 p. 404: 'obhaerescit'; ib 11 p. 768 ' obsibilabunt*; 
apol. p 593 'obsternit*; ib. p. 505 obtinnirent' ; met. 7 
p. 493 'obverbero'; quae omnia Apuleius vel solus vel primus 
usurpaverit. 

Ex Tertulliano huiusmodi verborum haec attrahenda sunt: 
Marc. IV 31 (p. 244 O.): illi obaemulati sunt me; res. 
car. 7 (p. 477 O.) uti — grana candentia non plumbo, 
non aere, non ferro, ne argento quoque oblaquees; 
spect. 22 ex: quale iudicium est, ut ob ea quis offuscetur 
per quae promeretur? id. Marc. II 12; pall. 4 (p. 938 O.): 
ne quid et illi de Caesaribus quibusdam vestris obmus- 
sitent; Marc. II 5 in: haecsuntargumentationum ossa^ 
quaeobroditis. 

Memorabile deinde est verbum vttccxovhv ab Apuleio et 
Tertulliano reddi verbo obaudire, qui usus in Vulgatam manavit 
(Roensch. 1. c. p. 414). cf. Apul. met. 3, 15: secreta, 
quibus obaudiunt Manes; Tert. Marc. II 2: Adam non 
obaudiit; ib. IV 20 in: agnorant substantiae auctorem 
suum, quae famulis quoque eius obaudire consueve- 
rant; et saepius. 

Praeterea autem Tert. etiam alia composita adamavit, quae 
ipsa quoque paene idem valent atque simplicia aut, cum pluri- 
mum, notionem verbi paulo amplificant. Praepositiones enim (ad, 
de, in, per), quae verbis annexae sunt, hisce in compositionibus 
vim praepositionalem plus minus amiserunt. Exemplo sint: 

adgeniculari («i)paen. 9: caris dei adgeniculari; 

adpostulare (a A) monog. 10 refrigerium interim 
adpostulat ei; 

adsenescere (a X) exh. cast.: abdicato matrimonio 
adsenescunt. 

[debucinare (d A) virg. vel. 13 nihil debucinemus 
(Itala)]. 

decachinnare (T.) nat. I 19 in: quo facilius rideatis 
et resolutius decachinnetis; apol. 47; 

decinerescere (a A) apol. 48 ex: salvus est, ut 
nullo iam igni decinerescat; 

dedamnare (a A) pud. 15; qui non dedecoris tan- 
tum, sed et sceleris manifestum dedamnaverit; 

depetere (d X) Marc. IV 20 (p. 209 O.): non enim 
depetunt ab alio quod meminissent petendum sibi a 
creator e; 

depostnla/e^) scorp. 8 (p. 161 R.) : (Danielum) a Chal- 
daeis delatum ac depostulatum (animum intende ad 
allitterationem !) 

descrobare (a A) res. car. 7: (grana) operosissimo 
descrobes auro; 

[inoperari (a X) Marc. V I7 (p. 324 O.) ille inope- 
ratus est in Christum valentiam suam (Itala).] 

inornare (T.) an. 19: germina inflantur et flosculi 
inornantur; res. car.^ 16; 

inrufare (T.) ieiun 17 in: si tibi lenticulam defruto 
inrufatam obtulero; apol. 22; 

inspumare (d A) apol. 12: infrendite, inspumate! 

[perindigere (d k) scorp. 13 sed non perindige- 
amus; Itala] 

perlavare (« A) paen. 4: haec te peccatorum flu- 
ctibus mersum perlavabit; sic optimi exhibent codices; 

b. Adiungo nunc nonnulla alia verba Afris communia. 

auctorari in deponentiali forma legitur apud Apul. met. 
9, 19: (mulier) 'exsecrando metallo pudicitiam suam 
protinus auctorata est*; et Tert. Scap. 1: 'ut etiam 
animas nostras auctorati in has pugnas accedamus'. 
Non reticendum est, ICtos quoque formam deponentis admittere, 



^) praeivit iam auct. belli Hisp. 1. 

sed alio sensu; apud illos enim tutor actionem pupilli auctoratur 
i. e. confirmat, e. g. Ulp. dig. 2^, 6, 9. 

eliquare proprio sensu utitur Apul. met. 10, 30 ' flu- 
vialis aquas eliquans*, translato autem Tert. Marc. I 4: in 
unum necesse est summitas magnitudinis eliquetur; 
paulo alio (ut iam Persius i, 34) de pall. 3: tractu pr®se- 
quente filum eliquat', quod Oehlerus explicat emittit, quasi 
profluere facit*. 

insinuare secundum verbum graecum hyY.ohii^uv signi- 
ficat 'in sinum condere'; qui proprius dicendi usus obvenit apud 
Apul. met. 9, 5 *siccine vacuus et otiosus insinuatis ma- 
nibus ambulabis mihi? et Tert. res. car.^ 28: Moyses 
manum in sinum condit et emortuam profert, et rursus 
insinuat, et vividam explicat. 

oculare Apuleio et Tertulliano commune videtur esse. 
Apud hunc hoc verbum significat proprio sensu oculis instruere 
velut paen. 12: hirundo, si excaecaverit pullos, novit 
illos oculare rursus de sua chelidonia; figurate apol. 21: 
qui iam expolitos et ipsa urbanitate deceptos in agni- 
tionem veritatis ocularet'. Longe autem alio sensu exstat 
pud. 8 in: in vestibus purpura oculandis'; hic enim ocu- 
lare est 'efficere, ut aliquid in oculos cadat', ita ut recte 
Rigaltius explicet 'illuminare et Salmasius 'purpura oculare esse 
idem ac purpura clavare' iure contendat. 

vigorare occurrit apud Apul. met. 9, 21: 'fallacia 
vigorati iuvenis\ ubi idem est atque animosus . Tert. hoc 
verbo et intransitive utitur, ut res. car. 26: vinum animae 
vigorantis ex vite Christi, et transitive, ut pud. 2 : 
effeminantia magis quam vigorantia disciplinam. 

3, Proximum locum obtineant pauca adverbia, quae Afrorum 
propria esse videantur. 

Ex analogia adverbii multifariam Afri finxerunt omni- 
fariam, quod apud Apul.. non infrequens est (e. gr. flor. 23 
lapis probe omnifariam complanatus; de deo Socr. 
prologus (ed. Goldb. p. 5): ut me omnifariam noveritis), 
nec non apud Gellium reperitur (e gr, 12, 13 cum (oceanus) 

omnis terras omnifariam et undiqueversum circum- 
fluat) et satis saepe apud Tertullianum. cf. pud ig (p. 263 R.) : 
semper ergo et omnifariam delinquemus; res. car. 42 
(p. 521 O.) : id exhiberi omnifariam necesse est; 
Marc. II 2 (p. 85 O.): quantam si homo omnifariam 
nosse potuisset; et saepius. 

Eadem res est de adverbio plurifariam, quod quamquam 
etiam apud Suetonium legitur, imprimis ab Afris adhibitum esse 
credibile mihi est. Habet Apul. flor. 17: 'labor superva- 
caneo studio plurifariam superatus'; Gell. 2, 22 alii 
plurifariam venti'; Ter. ux. I 2; 'apud veteresnostros 
ipsosque patriarchas non modo nubere, sed etiam 
plurifariam matrimoniis uti fas fuit.* Ab hoc adverbio 
noster non veritus est formare adiectivum plurifarius' 
Marc. 1 4 nec inter reges plurifarium videri potest 
summum magnum. Nec aliter novavit *multifarius* Marc. 
V 18 p. 327 ut nota fiat illi multifaria sapientia 
dei*, quam vocem etiam Gell. 5, 6 usurpavit. trifariam raro 
apud priores (velut Livium) obvium redit apud Apuleium et 
TertuUianum. cf. Apul. dogm. Plat. 3: destruitur utravis 
propositio universalis trifariam; Tert. nat. II 2 (p. 9? R.) 
ut Dionysius Stoicus trifariam eos dividat; ib. II 9 
(p. 111 R.) deos Varro trifariam disposuit. 

Quamquam iniuria Sittelius (lok. Versch. p. 99) contendit 
vocabuhim solummodo pro tantummodo primum in Africa 
provincia usurpatum esse, cum iam ab luventio Celso adhibitum 
sit (Kalb. Roms Juristen p. 47), tamen quin Afris potissimum 
in deliciis fuerit non est dubium. Exempla ex ceteris' scriptoribus 
cum ubivis sint obvia, satis habeo ex TertuUiano pauca afFerre, 
ut dinoscatur, quantopere Tert. hoc vocabulum amaverit. 

Marc. IV 12: solummodo permisit in parasceve; 
ib. IV 15: Christus solummodo distinguendo, non 
mutando renovavit; paen 2 ex: si peccatis solummodo 
adhibeatur; scorp. 5: (ut) ab una solummodo arbuscula 
temperaret; ib. 6: ne solummodo evasisset, verum etiam 
evicisset inimicum. ib. 15 in: nos — solummodo 

columbae libenter errantes? an. lo ; solummodo vivens 
(formica); apol. 12: nomina solummodo video quo- 
rundam veterum mortuorum, 

Et possum sescenta afferre, si velim. 

4. Abundantiam quandam coniunotionum ^) apud Afros scri- 
ptores valere inter viros doctos constat (cf. Sittelii 1. c. p. 99.) 
Et Tertullianus, etiamsi in universum breviloquentiae magis studet, 
locutionibus huiuscemodi 'ideo propterea', 'etiam — quoque noa 
plane abstinuit. 

mart. i ex: et ideo eam propterea in vobis habere 
et fovere et custodire debetis; idol. 20: meminisse debe- 
mus etiam in verbis quoque idololatriae incursum 
praecavendum; virg. vel. 10: debebunt etiam et ipsi 
aliqua sibi insignia defendere, ubi Oehlerus coniecit enim, 
dubito an iure. Prax 13: eliam adhuc antiquior Genesis. 
'Adhuc enim hoc loco minime ad tempus respicit, sed ut persaepe 
comparativo adicitur notionis confirmandae causa. 



Caput IV. 
De Yocabulis ex iuris consultorum sermone petitis. 

TertuUianum, priusquam ad fidem christianam pervenerit, 
advocatum fuisse in Africa, nutricula causidicorum' (Juv. VII 148), 
inter viros doctos constat. Nam etiamsi certo probari non potest 
nostrum scriptorem eundem esse cum iuris consulto illo, cuius in 
digestis scripta citantur (de castrensi peculio lib. sing. et quaestio- 
num 1. Vlll), tamen ex variis quibus utitur locutionibus et lCtorum 
vocibus eum iurisconsultum vel causarum advocatum ipsum fuisse 
non modo credibile sed certissimum est. TertuUianus enim, cum 
Christianus factus pallium pro toga indueret, naturam ipsam cau- 
sidici ita non exuit, ut revera advocatus christianus causam 
Christianorum ageret. 



^) etiam adverbia hic illic cumulantur cf. e. g. nat. I 4 (p. 64, 19 R.) 
retro ante. 

Atque in tres partes coactus est spicula advocatoria diri- 
^ere: in ethnicos, in haereticos, in psychicos, quos vocat. 

In *ethnicos* arma sua convertit, defendens fidem et di- 
sciplinam Christianorum, haereticis praescriptiones* — ut verbo 
ipsius utar — obicit sicut diversae parti, quod a recta via fidei 
et disciplinae aberraverint, in psychicos (h. e. ecclesiam) invehitur 
propter defectionem disciplinae, postquam ipse montanismo ad- 
dictus est. 

Quo fit, ut in omnibus fere libris aut suam partem defendat 
aut diversam petat. Sed arma telaque, quae ei ex munere ad- 
vocati reliqua erant, paulisper debebant mutari pro diversitate rei, 
quam agebat. Non paucae enim notiones novae in 'christianismo' 
ortae erant, quibus apta significatio desiderabatur. Et ut nummi 
in catino denuo cuduntur et postea signantur mutataque forma 
prodeunt, ita vocabula multa notione in catino fidei christianae 
mutata prodierunt. 

1. Primum ea substantiva enumerabo, quae Tert. ex iuris 
consultorum sermone videtur mutuatus esse. 

adulterator usurpatur apud lCtos pro eo, qui vitiat num- 
mos (e. gr. Claud. Saturninus dig. 48, 19, 16, 9; verbum 'adul- 
terare hoc sensu frequentissimum est), apud. Tert. autem translate 
de eo, qui locum ex libris sacris vitiat; car. Chr. 19 in: hoc 
quidem capitulo ego potius utar, cum adulteratores 
eius obduxero. 

advocatio apud ICtos fere semper significat patrocinium 
vel defensionem advocati, id quod exemplis probare inutile est. 
De Tertullianeo usu cum Schmidtio consentio de lat. Tert. I 
p. 2o disserente: advocationis voc. significatio dupliciter a Ter- 
tulliano novata est. Praeter enim notionem eius a bona latinitate 
non alienam auxilii (apol. 2), novam induit et excusationis (cor. 
m. 11 adv. necessitatis) et consolationis (pat. 11 ex: talibus et 
advocatio et risus promittitur), congruenter cum nova verbi ad- 
vocare notione, quo Tert. utitur ad vertendum graecum naQaxakeiv 
= consolari. 

affirmator ICti usurpant de eo, qui alicuius facultatem 
solvendi testatur (e. g. Ulp. dig. 4, 4, 13; 27, 7, 4, 3) Tert. 

autem latiore sensu de eo, qui verum aliquid esse testatur: 
Marc. IV 7: indignum denique ut Romulus quidem 
ascensus sui in caelum habuerit Proculum affirmatorem. 

causatio pro 'excusatio' obvenit apud ICtos et Tert. idol, 
12 (p. 43 R.): exempla adimentia tibi omnem causa- 
tionem;j cor. m. 11 ex: subvertit totam substantiam 
sacramenti causatio eiusmodi; et saepius. 

collactaneus (vel collactanea) (i. e. is, quem eadem 
nutrix alebat) scripserunt plures ICti velut Scaevola {dig. 34, 4, 
30, i) et Ulpianus (dig. 40, 2, 13), etiam Tert., ubi exponit 
animam artissime cum corpore iunctam esse: res. car. 63: habet 
(anima) instrumentum, habet cultum, habet mancipium 
suum, carnem; ut collactanea comitabitur. 

concussio, de qua voce Oehlerus ad librum de fuga 
i. p. 12 adnotat: 'lCtis concussio dicitur crimen, quo quis alterum 
illicite terret intentanda accusatione gravioris criminis vel simulando 
iussa aut minas magistratuum, ut ab eo pecuniam extorqueat 
periculi vitandi causa. De quo crimine agit titulus XIII dig. 47, 
ubi Ulpianus et Macer afFeruntur. Tert. saepius hoc vocabulo 
usus est, velut apol. 7 (p. 137 O.): tot hostes eius quot 
extranei, et quidem proprie ex aemulatione Judaei, ex 
concussione milites; Scap. 4. 5. 

contemplatio apud ICtos exstat pro respectu vel ratione, 
ut ap. Ulp. dig. 3, 5, 5, 8 'si quidem contemplatione tui 
negotia gessi; quod recepit Tert. apol. 39 (p. 265 O.): penes 
deum maior est contemplatio mediocrium. 

delibatio quid apud ICtos significet, discas a Florentino 
^ig- 30» 116: 'legatum est delibatio hereditatis, qua 
testator ex eo, quod universum heredis foret, alicui 
quid collatum velit*. Tert. abstracto pro concreto usus 
scripsit res. car. 7 in: ipsa delibatio masculi' pro 'ipsum, 
quod a masculo delibatum est'. Contra abstractum est 
Marc. I 22: homo damnatur in mortem ob unius arbu- 
sculae delibationem', et Val. 6: 'omnino erit delibatione 
transfunctoria expugnatio*, ubi paene idem valere videtur 
quod commemoratio. 

digestum, verbum lCtis usitatissimum, Tert. Marc. IV 3 
de libris sacris usurpat; cf. ib. 5; ' nam et Lucae digestum 
Paulo adscribere solent'; atque etiam de suo libro adhibet 
bapt. 1 : non erit otiosum digestum istud; et saepius. 

dispunctio apud ICtos significat collationem dati et 
accepti*) (velut ap. Ulpian. clig. 42, 5, 15.) Tert. hac voce 
translate utitur apol. 18: suscitatis omnibus et recensitis 
ad utriusque meriti dispunctionem; Marc. V 12: di- 
spunctio boni et mali operis. 

elogium ICtis interdum est testimonium bonum vel malum, 
cum quo damnatus ad praesidem remittitur (velut Marcianus 
dig. 48, 3, 6; Celsus ib. lex 11). Tert. hoc vocabulum eximie 
videtur amavisse, cum permultis locis eo utatur pro nota criminis; 
e. g. pud. 4: si adulterium et si stuprum dixero, unum 
erit contaminatae carnis elogium; cor. 5 ex: omne autem, 
quod contra naturam est, monstri meretur notam penes 
omnes, penes nos vero etiam elogium sacrilegii in deum; 
et adde quae Qehlerus ad hunc locum adnotat-) 

erogator nominatur ab ICtis is qui militibus annonam di- 
spertit (cod. Just. 12, 37, 16, i. 3), a Tertulliano autem is, qui 
virginem nuptui tradit pud 16: sic melius pronuntiat vir- 
ginis conservatorem quam erogatorem. 

incolatus pro domicilio sunt ICti qui adhibeant (e. g. 
Modest. dig. 50, i, 34); haud infrequenter Tert. res. car. 9: 
(imaginem dei) quam incolatui, fructui, dominatui 
totius suae operationis praeposuit; an. 57 in: evocaturam 
se ab inferum incolatu pollicetur; nat. II 5 (p. 102 R.): 
quod hominum incolatui denegavit enormitas frigoris 
aut caloris. 

inquietator est terminus qui vocatur technicus ICtorum 
(cod. Just. 12, 7, i), quem etiam noster admisit spect. 2^: an 
deo placebit auriga ille tot animarum inquietator. 



*) cf. Ulpian. dig. 50, 16, 56: dispungere est conferre accepta 

et data. 
2) conferas etiam Suet. Calig. 27. 

iustitium, verbum, si ullum, forense Tert. usurpat, ubi 
poetico modo describit, quomodo dies intereat in nocte res. 
car. 12: ubique iustitium est, quies rerum'. 

interlocutio est 'pronuntiatio iudicis initio mediove litis, 
quae totam causam non perimit finitque, sed ex parte solum 
definit et indicat' (Oehlerus); (cf. Ulpian. dig. i, 4, i, i et 
Paul. ib. 40, 5, 38). Recipit eam notionem Tert., ubi disserit 
an incesto homini ignoscendum sit pud 14. (p. 249 R.): 
postremo, quid iudicem indulgere conveniet, quod 
pronuntiatione deciderit, an quod interlocutione su- 
spenderit. 

interversio ICtis crimen peculatus est (cod. Just. 10, 72, 12: 
nemo eorum semel in interversione convictus id rursus 
officium gerat). Tert. autem translate hac voce utitur, ut 
fere significet adulterationem. Marc. III 1: illic scilicet 
pronuntiandam regulae interversionem ubi posteritas 
invenitur. 

laterculum est album omnium officiorum (cod. Just. i, 27, 
I, 18 in nostro laterculo; ib. i, 30, 2: omnes minoris 
laterculi dignitates). Tert. animas in tria genera dividens 
de choico genere h. e. de malis animis dicit Val. 29: ex earum 
ergo laterculo et in reges et in sacerdotes allegare 
consueverat (sc. Demiurgus). nat. I 13: 'vos certe estis, 
qui etiam in laterculum septem dierum solem rece- 
pistis' ubi paene idem est ac numerus. 

manceps appellatur redemptor publicanorum velut a Papinian. 
dig. 18, 2, 53: qui fideiussor exstitit apud mancipem pro 
colono publicorum praediorum, quae manceps ei colono 
locavit, rei publicae non tenetur. Tert. figurate deum 
mancipem divinitatis nominat (apol. 11 in), et idololatras 
idolarum mancipes' (idol. i ex), et philosophos mancipes 
sapientiae' (nat. II 2 in), denique diabolum 'mancipem 
erroris* (nat. I 9 in). Similiter verbo mancipare utitur spect. 
4: (spectacula) quae diabolo et pompae et angelis eius 
sint mancipata. 

postliminium ius esse reditus in statum piriorem nemo 
nescit nec opus est exemplis affirmare; quam nativam notionem 
Tert. convertit in ius reditus in ecclesiam. cf. pud 15 in: 
'incesto fornicatori postliminium largitus ecclesiasticae 
pacis'. Atque ubi metempsychosim impugnat, Heliam ait non 
corpori restitutum, sed mundo redditum iri (an 35 ex): non ex 
postliminio vitae, sed ex supplemento prophetiae*. 

praescriptio^) et praescribere frequentissime apud Ter- 
tullianum reperiuntur. Ex usu ICtorum praescribere est exceptione 
perimere adversarii intentionem, quod vertimus: die Prozessein- 
rede machen. 

Cuius usus exemplis Tertulliani scripta miro modo referta 
sunt; haereticis enim, quos revincere studet, fere semper prae- 
scribit*, quod adversus regulam dogmata proferant. cf. si placet 
apol. 7 et quae Oehlerus ad hunc locum adnotavit. 

reatus proprie est condicio reorum pendente iudicio 
(cf. Modest. dig. 48, 19, 25; Paul. ib. 48, 20, 7, 2; Hermogen. 
ib. 20, 14, 46, 6: in reatu constitutus bona sua admini- 
strare potest). Apud Afros imprimisque ecclesiasticos scriptores 
haec vox etiam pro ipsa culpa vel crimine accipitur. Tert. apol. 3 r 
si nominis odium est, quis nominum reatus? idol. 1: 
iam in his aeque idololatria de homicidii reatu non 
liberatur. 2) 

refuga apud ICtos est servus qui fugit (e. gr. ap. Ulpian. 
(iig. 48, 19, 8, 6 refugae ex cpere metalli in metallum 
dantur. Figurate Tert. (cult. f. I 5), ubi demonstrat aurum et 
argentum nihil esse nisi terram, hanc terram nominat 'metalli 
refugam*). 



*) HoUius: TertuUian als Schriftsteller in annal. Borussicis 1897 
p. 269 de hac voce dicit: „Er versteht darunter die Geltend- 
machung des formellen Rechts, vor der sachhchen Erorterung 
die Bedingungen des Streites festzusetzen." 

^) Fortasse huc etiam trahi Ucet receptor', quae vox passim in 
ICtorum Ubris obvenit (velut Ulp. dig. 1, 18, 13 fures conqui-^ 
rere receptoresque eorum cohibere.) Praeter Cicer. 
Mil. 19, 50 et Tac. ann. 5, 23 adnotandus est locus TertuUianeus. 
nat. l 2 (p. 61, 5 R.): quibus spoliis sociis receptoribus. 

reliquatio dicitur residuum pecuniae debitae (velut Paul. 
dig. 26, 7, 44, i: si pupillus post pubertatem rationibus 
a tutore acceptis reliquationem eius secutus usuras 
acceptaverit, privilegium suum non amittit). Tert. autem, 
impugnans veterum sententiam, quae fuit animas ad inferos non 
posse pervenire, priusquam corpus sepultum esset, sic pergit: 
(an 56:) 'aiunt et immatura morte praeventas eo usque 
vagari istic, donec reliquatio compleatur aetatis'. 

rescissio est deletio vel oblitteratio (e. g. Ulpian. dig. 4, 
6, 27, 7 rescissionem usucapionis et ib. 43, 24, 11, 13 
rescissio emptionis) etiam apud Tert. res. car. 57: immor- 
talitatem enim ad rescissionem mortis . . . temperavit; 
an. 53: ad usque ultimam eversionem et rescissioneni 
vitalium id est naturalium finium. 

sequela ICtis est id quod sequitur (inst. 2, 16, 5), nec 
minus Tertulliano car. Chr. 20 (ubi de vero Christi ex virgine 
partu agit): cum quid extraneum extraneo adglutinatur, 
ita concarnatur et convisceratur cum eo cui adgluti- 
natur ut, cum avellitur, rapiat secum ex corpore aliquid 
a quo avellitur, quasi sequelam quandam abruptae uni- 
tatis'. pat. 5 ex: (Judaei) post mannae escatilem pluviam, 
post petrae aquatilem sequelam desperant de domino. 

species apud lCtos haud raro significat casum vel vn6&i6iv 
(„Rechtsfall**) e. g. Paul. dig. 3, 5, t,^\ Afric. ib. 16, i, 19, 2 
in praeposita specie; Paul. ib. 28, 5, 82. Tert. suam de chri- 
stianismo causam nominat speciem* apol. 1 in; nec aliter rem 
disciplinae quam tractat vocat speciem (exh. cast. 1: in ista 
specie carnis necessitas cogitatum movet; idol. 15 in: 
de ista quoque specie quid videtur? 

suggestus pro suggestione vel hortatu usurpavit Ulp. dig. 
27. 8, I, 5: si ex suggestu eorum praeses dederit cura- 
tores; eodemque sensu Tert. apol. 18 (p. 186 O.): ex suggestu 
Demetri Phalerei; translate autem an 1 in: ex materiae 
potius suggestu (= Einfluss), quam ex dei flatu. 

subsignatio, de qua voce cf. Paul. dig. 50, 16, 39: 
'subsignatum dicitur quod ab aliquo subscriptum est: 

nam veteres subsignationis verbo pro adscriptione uti 
solebant'. Translate Tert. paen. 2 dicit: per paenitentiae 
subsignationem*, qua se apud deum quis proposito vitae san- 
ctioris obligavit, adhibito intinctionis sive baptismi sacramento 
tamquam signaculo (Rig.); nec aliter ux 1 4: viduitatem apud 
deum subsignatam. 

titulus ICtis plerumque est idem quod causa vel index 
vel nota, velut Paul. dig. 2^, 2, 60, 4: 'cum se vellet excu- 
sare aliquo titulo', quam significationem Tert. ad causam 
Christianorum transtulit apol. 1: quam iniquitatem idem 
titulus et onerat et revincit; ib. 42; alio iniuriarum 
titulo postulamur; nat. I 16 (p. 87 R.): 'quotcunque pu- 
blicatae libidines, sive stativo vel ambulatorio titulo' 
i. e. quae domi vel peregre suscipiuntur. Herculis labores nomi- 
nat titulos nat. II 10 (p. 113 R.): ' id quoque potuit duodecim 
titulis eius adscribi. 

2. ' Hoc substantivorum recensu peracto nunc ad adiectiva 
-venio. 

conditionalis 'generaliter dicitur servus certae conditioni 
adscriptus et manicipatus, apud ICtos propria significatione qui 
condicioni ministrantium publicorum extra ordinem est adscriptus- 
(Oehlerus ad idol. 12). Christiani hominis conditio in deum 
transfertur, quapropter Tert. idol. 12 ait: sed conditionalis 
eram . 

diversa pars ab ICtis adversarii appellantur, quam notionem 
Tert. transfert ad suos adversarios i. e. haereticos vel quoscunque 
impugnat cf. Hermog. 19 in: unde et diversa pars suspi- 
ciones suas ingratis fulcire conatur; res. car. 19 in: si 
quid pars diversa turbat; Marc. I 20 in: adversus obstre- 
pitacula diversae partis; et saepius. 

interrogatorius adhibetur ab ICtis de actione quae 
vocatur interrogatoria, quae quid sit doceberis dig. 11 titulo 1, 
qui totus de interrogatoriis actionibus agit. Tert., inquirens, quo 
sono et quem ad finem deus verba pronuntiaverit ""Adam ubi 
.es?' sic rem explicat (Marc. II 25): nec enim simplici modo 

id est interrogatorio sono legendum est — sed impresso' 
et incusso et imputativo. 

munificus interdum apud ICtos significat eum qui munus 
facit e. g. ap. Paul. dig. 50, 16, 18: quosdam milites muni- 
ficos vocari'. Cuius usus memor Tert. scribit orat. 22 
(p. 195 R.); 'in quibus iam pueritia mutavit, sicut naturae 
ita et disciplinae debet aetas esse munifica , quae verba 
Kellnerus ita vertit: Die, deren Kindheit bereits abgelaufen ist,. 
miissen, wie die naturlichen, so auch die sittlichen Obliegenheiten 
ihrer Altersstufe vollziehen. ^) 

reprobus est quod reprobatur vel reicitur, e. g. nummi 
reprobi = adulterini (Ulp. dig. 13, 7, 24, i). Scriptores autem 
ecclesiastici hanc vocem etiam de hominibus malis adhibent; 
Tert. pud 15: an eiusdem sit recipere in communicationem 
reprobos quosque; scorp. 12 ex: inter omnes enim repro- 
bos, immo ante omnes, timidi. 

3. Finem faciant verba forensia. 

coangustare = angustare vel angustum reddere, habent 
Ulp. dig. 19, 2, 19, 5 si — aedium aditum coangustaverit 
dominus, translate Pompon. ib. 50, 16, 120: sed id inter- 
pretatione coangustatum est vel legum vel auctoritate 
iura constituentium. Hanc translatam significationem (iam 
ap. Cic. leg. 3, 14, 32 obviam) Tert, recepit Marc. V 7 (p. 294 O.): 
pusillum deum affirmas tuum, Marcion, quem in aliquo- 
coangustat tempus creatoris. 

consistere apud ICtos plerosque significat iudicio congredi 
vel actione experiri (cf. Hermogen. dig. 5, 1, 53 adversus 
dominos servis consistere permissum est; Papin. ib. 5^ 
3, 49: cum debitoribus . . consistere.) Frequentissime hoc 
verbo utitur Tert. e. g. idol. 13 in: de hoc quidem primo- 
consistam; apol. 4 m\ de causa innocentiae consistam; 
monog. 2: ut iam de hoc primum consistendum sit. Et 
sescenties. 



Aliter ista explicat Birtius, qui sic distinguere mavult: ' in quibus 
iam pueritia mutavitsicutnaturae ita etdisctplinae;, 
debet aetas esse munifica'. 

convenire idem valet atque accusare vel iudicio aggredi; 
cf. Ulp. dig. 3, 5, 14: cur alios debitores non convenerit; 
Papin. ib. 5, 3, 32 iudicio mandati frustra convenietur. 
Eundem sensum observamus in Tertulliani libris; apol. 10 in: 
sacrilegii et maiestatis rei convenimur; ib. 31: con- 
venimur in crimen; car. Chr. 11 in: aliam argumen- 
tationem eorum convenimus (= in ius vocamus); nat. 1 1 
testimonium convenire'. Plura Oehlerus suppeditat. 

denotare ICtis est turpitudinis nota infligere vel criminari 
(cf. Pompon. dig. 30, 54 turpia legata, quae denotandi 
magis legatarii gratia scribuntur). Item Tertulliano apol. 3: 
denotant quod laudant; pall. i in: habitus denotare; 
infra: pallium — etiam denotatis; nat. I 14: quid itaque 
nostrum unicum (deum) denotatis? 

depretiare est alicui rei vilitatem facere, aliquid pretio 
imminuere (cf. Paul. dig. 9, 2, 22^ i: cetera corpora depre- 
tiata sunt). Congruit usus TertuUianeus : an. 17: eadem vina 
posteriore quoque usu depretiantur; ux I 3: quod autem 
necessitas praestat, depretiat ipsa; spect. 22: amant quos 
multant, depretiant (= contemnunt) quos probant; apol. 45: 
Epicurus omnem dolorem depretiat. 

evacuare apud ICtos hic illic est infirmare vel abolere 
e. g. cod. Just. 8, 42, 4: evacuatae obligationis vires 
reparari queunt; idem apud Tert. pat. 12: cetera evacua- 
buntur; car. Chr. 21: sola autem haec vox prophetae 
evacuabitur; monog. 7: quae evacuata sunt legis. 

indulgere aliquid pro concedere, quamquam aliis quoque 
scriptoribus non plane ignotum est, huc iure trahitur, quod ICti 
praeter ceteros hunc usum verbi excoluerunt (cf. Ulp. dig. i, 4, 
I, 2 quae princeps alicui ob merita indulsit; Modest. ib. 
48, 16, 17 quae (i. e. abolitio reorum) publice indulgetur). 
IUis convenienter scripsit Tert. apol. 18 (a) duobus inter- 
pretibus indultis. ib. [6: si diem solis laetitiae indul- 
gemus; bapt. 10: neque peccatum dimittit neque spiritum 
indulget nisi deus solus. 

6 

liberare in sensu forensi apud Tert. adhibitum esse obser- 
vavit Oehlerus ad car. Chr. 7, ubi legitur: nulla igitur materia 
temptationis competente liberatur simpUcitas nuntia- 
tionis*. Recte enim ille censet liberare proprie esse dimittere 
debitorem vel redimere rem obligatam, quod exemplis probare 
supersedeo. 

minorare pro deminuere post Scaevolam (dig. i8, 7, 10 
minorato pretio vendere) Tert. scripsit an. 43 (p. 370 R.): 
perit anima, si minoratur; cor. 14 ex: minoratus primo 
a patre modicum quid citra angelos (psalm. 8, 6). Non 
reticeri debet posse hoc verbum , nostro ex 'ItaW affluxisse. 

onerare pro obligare frequentissimum est ICtis, velut 
Scaev. dig. 38, 4, 7 nec fideicommisso onerari potest; 
Paul. ib. 32, 6, i: qui fortuito, nou indicio testatoris 
consequitur hereditatem vel legatum, non debet onerari; 
Papin. ib. 31, 67, 8 in alienis comparandis et onerandis 
heredibus. Huic usui miro modo convenit Tert. spect. 26: 
in exorcismo cum oneraretur immundus spiritus; nat I 2 
credo, non vultis oneratos quos omni opere perditos 
vultis; ib. I 10 (p. 75 R.) 'quo magis oneramini' h. e. 
accusamini. 

parere apud ICtos valet satisfacere; appellanti enim creditori 
paret debitor cum satisfacit e. g. Paul. dig. 19, 2, 54, i: si 
pensionibus paruerit' i. e. si pensiones solverit; Ulp. ib. 
27, 9, 5, 9 parendum aeri alieno'. Mutuatus est hunc usum 
Tert. res. car. 8 ex: nae illa beatissima et gloriosissima, 
quae potest apud Christum dominum parere debito 
tanto* i. e. solvere debitum tantum. 

pariare pro exaequare usurpant ICti nonnulli, velut Ulp. 
40, I, 4, 5: si ei nummos prorogavit emptor, cum 
ei pariaverit, poterit ad libertatem pervenire'. 
Similiter hoc verbo utitur Tert. an. 30: quia nec pariasset 
commeatus hic vi tae milliario tempori; ib. 32: mollitia 
lanae, moUitia plumae: pariant naturalia earum, 
^ubstantiva non pariant; res. car. 53: aequa enim 

substantia inter se pariant Christus et Adam. Satis 
liaec sunto! 

p e n d e r e . significat saepenumero incertum vel in suspenso 
•esse imprimis apud ICtos, etiamsi alii pauci scriptores hunc 
usum non omnino ignorant (cf. Ov. met. 8, 12 pendet belli 
fortuna); cf. Paul. dig. 50, 17, 169 quod pendet, non 
«st pro eo, quasi sit. Quem usum Tert. recepit praescr. 1 4 : 
si quid tibi videtur vel ambiguitate pendere vel 
obscuritate obumbrari. 

reformare ICti interdum usurpant pro reddere; velut 
cod. Just. 8, II, 17 locus — palatio reformetur'. 
Quod imitatus est Tert. orat. 25: 'paralyticum sanitati 
reformavit*. 

retorquere in translata significatione apud ICtos imprimis 
et Afros scriptores videtur occurrere. cf. Ulp. dig. 38, 2, 14, 6: 
si ab eo petitus retorsit in eum crimina'. Perquam 
talem usum amavit Tertullianus, qui semper diversae parti, sive 
ethnicis sive haereticis, crimina 'retorquet*. cf. ieiun. 11: eam 
enim formam reprehendentes, qua et vetera decucurre- 
runt, et ea retorquentes, quae et adversarii veterura 
adversus illa poterunt retractare; test. an 2: idem alibi 
animam divinam et a deo conlatam confitentes cadunt 
in testimonium ipsius animae retorquendum adversus 
opinionem superiorem; Hermog. 21: plane retorqueri 
quaedam facile possunt; et saepius. 

reputare alicui pro tribuere vel deputare proprium ICtorum 
est cf. Modest. dig. 5, 2, 12: est aliquid, quod testatoris 
vitio reputetur; Papin. ib. 11, 7, 17: vir solus Convenietur 
reputaturus patri, quod eo nomine praestiterit. Idem 
habes apud Tert. test. an. 6: vanus es, si huic linguae soli. 
aut Graecae, quae propinquae inter se habentur, repu- 
tabis eiusmodi; orat. 7 in: quid enim alimenta proderunt, 
si illi reputamur revera quasi taurus ad victimam? 
scorp. 6 (p. 158 R.): proprie enim martyribus nihil iam 
reputari potest. 

superdicere utitur Ulpian. dig. 12, 2, 13, 6: imperator 
noster cum parte rescripsit fustibus eum castigandum 
dimittere et ita ei superdici*; atque etiam Tert. pud. 15: 
immo et adhuc superdicis (non reticeo Ursinum hoc loco 
legere supra dicis et Wissowam 'superadicis). Prax 15: ad 
distinguendum inter invisibilem patrem et filium 
visibilem superdicit ex abundanti, deum nemo 
vidit unquam. 

